**บทที่ 8**

**งบกระแสเงินสด**

งบกระแสเงินสด หมายถึง งบที่แสดงการเปลี่ยนแปลงของเงินสดโดยวิเคราะห์แหล่งที่ได้มาและแหล่งที่ใช้ไปของเงินสด เพื่อคำนวณหายอดเงินสดสุทธิที่เปลี่ยนแปลงไป งบกระแสเงินสดเป็นงบที่นำเสนอรายการที่งบดุลและงบกำไรขาดทุนไม่สามารถอธิบายได้ และเป็นงบที่ให้ข้อมูลเกี่ยวกับการเปลี่ยนแปลงกระแสเงินสดในรอบระยะเวลาใดเวลาหนึ่ง การวิเคราะห์งบกระแสเงินสดจะแบ่งออกเป็นสามกิจกรรมหลักคือ กิจกรรมดำเนินงาน กิจกรรมการลงทุน และกิจกรรมการจัดหาเงิน การจัดทำงบกระแสเงินสด เมื่อต้องการตอบคำถามแก่ผู้บริหารหรือบุคคลภายนอกหรือผู้ใช้งบการเงินเกี่ยวกับแหล่งที่ได้มาและแหล่งที่ใช้ไปของเงินสด ปัญหาที่พบบ่อยคือ ปัญหาที่งบดุลและงบกำไรขาดทุนไม่สามารถตอบคำถามแก่ผู้บริหารได้ เงินสดในมือและเงินฝากธนาคารทุกประเภทและรายการเทียบเท่าเงินสดหรือเงินลงทุนระยะสั้นที่มีสภาพคล่องที่สามารถเปลี่ยนเป็นเงินสดได้ทันที

**ความหมายของงบกระแสเงินสด**

จากการศึกษาเอกสารทางวิชาการ ได้มีผู้ให้ความหมายของงบกระแสเงินสดไว้หลากหลาย ดังนี้

ธารี หิรัญรัศมี และคณะ (2558 : 274) ได้ให้ความหมายไว้ว่า งบกระแสเงินสด หมายถึง รายงานที่แสดงให้เห็นถึงการได้มาและการใช้ไปของเงินสดและรายการเทียบเท่าเงินสดในระหว่างรอบระยะเวลาบัญชี และแสดงยอดเพิ่มขึ้นหรือลดลงสุทธิของเงินสดและรายการเทียบเท่าเงินสดดังนั้นเมื่อนำงบกระแสเงินสดไปใช้ในการประกอบกับงบการเงินส่วนอื่น ๆ ทำให้ผู้ใช้งบการเงินสามารถประเมินความสามารถของกิจการในการก่อให้เกิดเงินสดและความต้องการของการใช้เงินสุดรวมทั้งระยะเวลาและความแน่นอนของการก่อให้เกิดเงินสด

เฉลิมขวัญ ครุธบุญยงค์ (2558 : 194) ได้ให้ความหมายไว้ว่า งบกระแสเงินสด หมายถึง งบแสดงการเปลี่ยนแปลงของเงินสดที่ธุรกิจได้มาและใช้ไปในรอบระยะบัญชีหนึ่ง หรืองบกระแสเงินสดหมายถึงงบการเงินที่แสดงให้เห็นถึงรายละเอียดของการเปลี่ยนแปลงหรือการเคลื่อนไหวของกระแสเงินสดจากกิจกรรมต่าง ๆ ภายในองค์กรธุรกิจ กล่าวคือกิจกรรมดำเนินงานกิจกรรมการลงทุน และกิจกรรมการจัดหาเงินทุนในช่วงระยะเวลาบัญชีหนึ่ง ๆ

สมนึก เอื้อจิระพงษ์พันธ์ (2558 : 420) งบกระแสเงินสด (Statement Of Cast Flows) เป็นงบการเงินที่ได้ถูกออกแบบขึ้น ก็ตอบคำถามเกี่ยวกับการรับเงินสดและการใช้จ่ายเงินสดของกิจการในรอบบัญชีที่ผ่านมา ครั้งนี้จะช่วยให้ทราบถึงความเสี่ยงในการดำเนินงานของกิจการ อย่างเช่นบางกิจการมีการดำเนินงานที่มีผลกำไรมาโดยตลอด แต่ต้องประสบปัญหาเกี่ยวกับการขาดสภาพคล่องด้วยเหตุผลที่ไม่สามารถบริหารเงินสดให้เกิดสภาพคล่องต่อการดำเนินกิจการได้

นุชจรี พิเชฐกุล (2559 : 217) งบกระแสเงินสด คือ รายงานทางการเงินที่แสดงถึงการได้มาและการใช้ไปของเงินสดและรายการเทียบเท่าเงินสดที่เกิดขึ้นในระหว่างรอบระยะเวลาบัญชีโดยแสดงแยกตามประเภทของกิจกรรมของกิจการซึ่งได้แก่ กิจกรรมดำเนินงาน(Operating Activities) กิจกรรมลงทุน (Investing Activities) และกิจกรรมจัดหาเงิน(Financing Activities)

นพกร พรวิจิตรเจริญ (2559 : 5-1) ได้ให้ความหมายไว้ว่างบกระแสเงินสดเป็นงบการเงินซึ่งแสดงให้เห็นถึงการได้มาและใช้ไปของเงินสดและรายการเทียบเท่าเงินสดของกิจการที่เกิดขึ้นในระหว่างรอบระยะเวลาที่โดยจำแนกเป็นกระแสเงินสดจากกิจการดำเนินงาน กิจกรรมลงทุน กิจกรรมจัดหาเงิน

สรุปได้ว่า งบกระแสเงินสด เป็นงบการเงินซึ่งแสดงให้เห็นถึงการได้มาและใช้ไปของเงินสดและรายการเทียบเท่าเงินสดของกิจการที่เกิดขึ้นในระหว่างรอบระยะเวลาที่โดยจำแนกเป็นกระแสเงินสดจากกิจการดำเนินงาน กิจกรรมลงทุน กิจกรรมจัดหาเงิน

**งบการเงิน**

สมนึก เอื้อจิระพงษ์พันธ์ (2558 : 419-420) ได้กล่าวว่างบการเงิน หมายถึง เอกสารที่แสดงข้อมูลเกี่ยวกับฐานะการเงิน ผลการดำเนินงาน และการเปลี่ยนแปลงทางการเงินของกิจการในความหมายต่าง ๆ ที่เกิดจากการดำเนินกิจกรรมทางธุรกิจในด้านต่าง ๆ ของกิจการ ซึ่งงบการเงินที่นิยมจัดทำโดยทั่วไป ได้แก่

**งบแสดงฐานะการเงิน (Balance Sheet)** เป็นงบการเงินหรือรายงานทางการเงินของกิจการที่จะแสดงให้ทราบถึงฐานะทางการเงินของกิจการ ณ วันใดวันหนึ่ง ซึ่งประกอบด้วยสินทรัพย์ หนี้สินและส่วนของเจ้าของ หรืออีกนัยหนึ่งเป็นการแสดงแหล่งเงินทุนของกิจการ (หนี้สินและส่วนของเจ้าของ) และการใช้เงินทุนของกิจการในการลงทุนต่าง ๆ (สินทรัพย์)

**งบกำไรขาดทุน (Income Statement)** วัตถุประสงค์ของงบกำไรขาดทุน ก็เพื่อแสดงผลการดำเนินงานของกิจการว่ามีผลกำไรหรือขาดทุนในช่วงระยะเวลาหนึ่งหรือรอบระยะเวลาบัญชีใด ๆ โดยประกอบด้วย 2 ส่วน รายได้ และค่าใช้จ่ายของกิจการที่เกิดขึ้นในช่วงระยะเวลานั้นตามเกณฑ์การรับรู้รายได้และค่าใช้จ่ายเกณฑ์ใดเกมหนึ่ง เช่น เกณฑ์เงินสด เกณฑ์เงินค้าง เป็นต้น

**งบกำไรสะสม (Statement of Retained Earnings)** รายงานทางการเงินของกิจการที่มีลักษณะเป็นบริษัท เพื่อแสดงให้ทราบถึงการสะสมผลกำไรหรือขาดทุนของกิจการ ตั้งแต่วันเริ่มดำเนินการจนถึงปัจจุบัน โดยในงบกำไรสะสมจะประกอบด้วยกำไรสะสมต้นปี บวกด้วยกำไรสุทธิที่กิจการทำได้ในระหว่างปีและหักด้วยรายการที่มีผลทำให้กำไรสะสมในระหว่างปีลดลง เช่น การจ่ายเงินปันผล การปรับปรุงแก้ไขผิดพลาดในงวดบัญชีก่อน เป็นต้น นอกจากนี้จะแสดงให้ทราบถึงยอดคงเหลือของกำไรสะสมในวันสิ้นงวด

**งบกระแสเงินสด (Statement of Cast Flows)** เป็นงบการเงินที่ได้ถูกออกแบบขึ้น ก็ตอบคำถามเกี่ยวกับการรับเงินสดและการใช้จ่ายเงินสดของกิจการในรอบบัญชีที่ผ่านมา ครั้งนี้จะช่วยให้ทราบถึงความเสี่ยงในการดำเนินงานของกิจการ อย่างเช่นบางกิจการมีการดำเนินงานที่มีผลกำไรมาโดยตลอด แต่ต้องประสบปัญหาเกี่ยวกับการขาดสภาพคล่องด้วยเหตุผลที่ไม่สามารถบริหารเงินสดให้เกิดสภาพคล่องต่อการดำเนินกิจการได้

**วัตถุประสงค์และประโยชน์ของงบกระแสเงินสด**

ได้มีนักวิชาการได้กล่าวถึง วัตถุประสงค์งบกระแสเงินสด ดังนี้

เบญจมาศ อภิสิทธิ์ภิญโญ (2560 : 294) ได้กล่าวถึง วัตถุประสงค์งบกระแสเงินสด ดังนี้

ไว้ว่า วัตถุประสงค์ของการจัดงบกระแสเงินสดเพื่อเป็นการให้ข้อมูลเกี่ยวกับการเปลี่ยนแปลงในอดีตของเงินสดและรายการเทียบเท่าเงินสดของกิจการ ในระหว่างรอบระยะเวลาหนึ่ง ๆ ว่าเป็นเงินสดที่เกิดขึ้นจากกิจกรรมดำเนินงาน กิจกรรมลงทุน และกิจกรรมจัดหาเงินอย่างไรบ้าง ทั้งนี้เพราะในสถานการณ์ที่ผู้ใช้งบการเงินต้องตัดสินใจเชิงเศรษฐกิจ ผู้ใช้งบการเงินจะต้องมีการประเมินความสามารถของกิจการในการก่อให้เกิดเงินสดและรายการเทียบเท่าเงินสด

ดลพร บุญพารอด (2559 : 14-8) ได้กล่าวถึง วัตถุประสงค์ของมาตรฐานการบัญชีฉบับที่ 7 เรื่อง งบกระแสเงินสด คือ เพื่อเป็นการให้ข้อมูลเกี่ยวกับการเปลี่ยนแปลงในอดีตของเงินสดและรายการเทียบเท่าเงินสดของกิจการผ่านทางงบปล่อยแสงเงินสดครึ่งจำแนกกระแสเงินสดในระหว่างงวดเป็นเงินสดจากกิจกรรมดำเนินงาน กิจกรรมลงทุน และกิจกรรมจัดหาเงินกล่าวโดยสรุป งบกระแสเงินสดมีวัตถุประสงค์ ดังนี้

1. เพื่อแสดงให้เห็นถึงข้อมูลเกี่ยวกับการรับและจ่ายเงินสด ในระหว่างรอบระยะเวลาบัญชีหนึ่ง

2. เพื่อให้ทราบถึงแหล่งที่มาและแหล่งใช้ไปของเงินสดในระหว่างรอบระยะเวลาบัญชีหนึ่ง

3. เพื่อเป็นประโยชน์แก่ฝ่ายบริหารในการวางแผน การควบคุม และการตัดสินใจทางการเงินเกี่ยวกับเงินสด

4. เพื่อช่วยให้การวิเคราะห์ความสามารถในการจัดหาเงินสด การจ่ายเงินปันผลผลกระทบต่อฐานะการเงินและความสามารถในการดำเนินงานของกิจการเกี่ยวกับเงินสดกล่าว ได้ว่า งบกระแสเงินสดสามารถให้ข้อมูลเกี่ยวกับการรับและจ่ายเงินสดที่เกิดขึ้นระหว่างงวดบัญชีหนึ่ง ๆ และช่วยให้ประเมินผลรายการต่อไปนี้เพราะกิจการได้

4.1 ความสามารถของกิจการในการทำรายได้ที่เป็นเงินสด

4.2 ความสามารถของกิจการในการจ่ายชำระหนี้สิน และจ่ายดอกเบี้ยต่าง ๆ รวมถึงการจ่ายเงินปันผลด้วย

4.3 เหตุผลที่กิจการต้องมีการกู้ยืมจากภายนอก

4.4 รายการต่าง ๆ ที่เกิดขึ้นในระหว่างงวดบัญชีที่เป็นเงินสดและที่ไม่เป็นเงินสดจากกิจกรรมเกี่ยวกับการลงทุนและการจัดหาเงินของกิจการ

ไพบูลย์ ผจงวงศ์ (2561 : 264) ได้กล่าวถึง วัตถุประสงค์งบกระแสเงินสด

ไว้ว่า การจัดทำงบกระแสเงินสดมีวัตถุประสงค์เพื่อให้ผู้ใช้งบการเงินทราบถึง

1. แหล่งที่มาและใช้ไปของเงินสดในรอบระยะเวลาบัญชีที่ผ่านมา 2. กิจการจะมีกระแสเงินสดเพียงพอที่จะนำมาใช้ในการดำเนินงานหรือไม่

3. กิจการจะมีความสามารถในการชำระหนี้ตามภาวะผูกพันที่เกิดขึ้นหรือไม่

4. กิจการควรที่จะกู้เงินมาเพื่อลงทุนมากน้อยเพียงใด

5. กิจการที่มีความสามารถที่จะจ่ายเงินปันผลตามปกติหรือไม่

6. ทำไมกำไรสุทธิถึงแตกต่างจากกระแสเงินสดสุทธิ

นพกร พรวิจิตรเจริญ (2559 : 5-5) ได้กล่าวถึง วัตถุประสงค์งบกระแสเงินสด ไว้ว่า

เป็นการให้ข้อมูลเกี่ยวกับการเปลี่ยนแปลงที่เกิดขึ้นของเงินสดและรายการเทียบเท่าเงินสดของกิจการในระหว่างรอบระยะเวลาบัญชี และเป็นให้ข้อมูลกระแสเงินสดที่เกิดขึ้นในระหว่างรอบระยะเวลาบัญชีโดยจำแนกเป็นกระแสเงินสดจากกิจกรรมดำเนินงาน กิจกรรมลงทุน และกิจกรรมจัดหาเงิน

จุฑามาศ สุนทร (2561 : 303) ได้กล่าวถึง วัตถุประสงค์งบกระแสเงินสด ไว้ว่า เพื่ออธิบายความสำคัญและความหมายของกระแสเงินสด เพื่ออธิบายประโยชน์ของการจัดทำงบกระแสเงินสด เพื่ออธิบายรูปแบบของกระแสเงินสด และเพื่อจัดทำงบกระแสเงินสดวิธีทางตรงและทางอ้อม

**ประโยชน์งบกระแสเงินสด**

ได้มีนักวิชาการหลายท่านได้กล่าวถึง ประโยชน์ของงบกระแสเงินสด ไว้ดังนี้

เบญจมาศ อภิสิทธิ์ภิญโญ (2560 : 294) ได้กล่าวถึง ประโยชน์ของงบกระแสเงินสดไว้ว่า เมื่อนำงบกระแสเงินสดไปใช้ร่วมกับงบการเงินอื่น เช่น งบแสดงฐานะการเงิน งบกำไรขาดทุน ข้อมูลกระแสเงินที่เชื่อมโยงกับงบการเงินอื่นเหล่านั้นจะก่อให้เกิดประโยชน์แก่ผู้ใช้งบการเงิน ดังนี้

1. ทำให้ทราบถึงการเปลี่ยนแปลงในสินทรัพย์สุทธิโครงสร้างทางการเงิน รวมถึงสภาพคล่องและความสามารถในการชำระหนี้สินของกิจการ

2. ประเมินถึงความสามารถของกิจการในการก่อให้เกิดกระแสเงินสดและรายการเทียบเท่าเงินสดในแต่ละช่วงเวลาได้ และใช้ฐานข้อมูลกระแสเงินสดในอดีตเพื่อการพยากรณ์กระแสเงินสดในอนาคตได้

3. การประเมินถึงความสามารถในการก่อให้เกิดกระแสเงินสดหรือรายการเทียบเท่าเงินสดในอนาคตสามารถจะนำไปสร้างแบบจำลองเพื่อประเมินและเปรียบเทียบข้อมูลปัจจุบันของกระแสเงินสดในอนาคตได้

4. ทำให้ทราบถึงความแตกต่างระหว่างผลกำไรขาดทุนจากงบกำไรขาดทุน กับกระแสเงินสดสุทธิจากกิจกรรมดำเนินงานจากงบกระแสเงินสด

จุฑามาศ สุนทร (2561 : 305) ได้กล่าวถึง ประโยชน์ของงบกระแสเงินสด ไว้ว่า งบกระแสเงินสดเป็นงบที่แสดงถึงที่มาและการใช้ไปของเงินสดระหว่างงวดบัญชี จะแสดงข้อมูลที่เกี่ยวข้องกับผลการดำเนินงาน การลงทุน การจัดหาเงิน โดยใช้เกณฑ์เงินสด ซึ่งประโยชน์ของงบกระแสเงินสดทำให้สามารถทราบข้อมูล ดังต่อไปนี้

1. สามารถทราบถึงสภาพคล่องของกิจการจากการพิจารณาว่าเงินที่ได้รับมาในระหว่างงวดบัญชีหนึ่ง ๆ เพียงพอที่จะใช้ในกิจกรรมต่าง ๆ ของกิจการหรือไม่ และทราบถึงความเสี่ยงภัยที่เกิดจากความแน่นอน หรือคาดไม่ถึงเป็นต้น

2. สามารถทราบถึงรายการเงินทุนหมุนเวียน ได้แก่ ลูกหนี้ เจ้าหนี้ สินค้าคงเหลือ ซึ่งเป็นรายการที่มีความสัมพันธ์หรือกระทบการรับเงินสด และรายจ่ายเงินสด

3. สามารถประเมินความสามารถของกิจการในการบริหารการเงินโดยพิจารณาจากเงินที่ได้รับเข้ามาและจ่ายไปในกิจกรรมดำเนินงาน กิจกรรมลงทุน และกิจกรรมจัดหาเงิน

4. สามารถประเมินความสามารถของกิจการในการจัดหาเงินสดเพื่อจ่ายชำระหนี้ จ่ายเงินปันผล ตลอดจนจ่ายลงทุน

5. ข้อมูลจากงบกระแสเงินสดปีปัจจุบันอาจนำไปใช้เป็นแนวทางในการจัดทำงบประมาณเงินสดที่จะได้รับและคาดว่าจะจ่ายในอนาคต ดังนั้นงบกระแสเงินสดเป็นงบที่แสดงการเคลื่อนไหวของรายการเงินสดซึ่งจะเป็นประโยชน์แก่หลาย ๆ ฝ่าย เช่น ถือหุ้น เจ้าหนี้ นักลงทุน เป็นต้น

เบญจมาศ อภิสิทธิ์ภิญโญ (2560 : 294) ได้กล่าวถึง ประโยชน์ของงบกระแสเงินสด ไว้ว่า เมื่อนำงบกระแสเงินสดไปใช้ร่วมกับงบการเงินอื่นเช่นงบแสดงฐานะการเงินงบกำไรขาดทุนข้อมูลกระแสเงินที่เชื่อมโยงกับงบการเงินอื่นเรานั้นจะก่อให้เกิดประโยชน์แก่ผู้ใช้งบการเงินดังนี้

1. ทำให้ทราบถึงรายการเปลี่ยนแปลงในสินทรัพย์สุทธิโครงสร้างทางการเงินรวมถึงสภาพคล่องและความสามารถในการชำระหนี้สินของกิจการ

2. ประเมินถึงความสามารถของกิจการในการก่อให้เกิดกระแสเงินสดและรายการเทียบเท่าเงินสดในแต่ละช่วงเวลาได้และใช้ฐานข้อมูลกระแสเงินสดในอดีตเพื่อการพยากรณ์กระแสเงินสดในอนาคตได้

3. การประเมินถึงความสามารถในการก่อให้เกิดกระแสเงินสดหรือรายการเทียบเท่าเงินสดในอนาคตสามารถจะนำไปสร้างแบบจำลองเพื่อประเมินและเปรียบเทียบหมดแล้วค่าปัจจุบันของกระแสเงินสดในอนาคตได้

4. ทำให้ทราบถึงความแตกต่างระหว่างผลกำไรขาดทุนจากงบกำไรขาดทุนกับกระแสเงินสดสุทธิจากกิจกรรมดำเนินงานจากงบกระแสเงินสด

กฤติยา ยงวณิชย์ (2559 : 347) ได้กล่าวถึง ประโยชน์ของงบกระแสเงินสด ไว้ว่า งบกระแสเงินสดช่วยให้ข้อมูลที่ใช้ในการประเมินสิ่งต่าง ๆ ต่อไปนี้

1. ความสามารถในการก่อให้เกิดกระแสเงินสดในอนาคตของกิจการ ทั้งในแง่ของจำนวนเงิน เวลาและความไม่แน่นอนในเกาะให้เกิดกระแสเงินสดได้จากการพิจารณาดูความสัมพันธ์ของข้อมูลที่รายงานในงบกระแสเงินสด

2. ความสามารถในการจ่ายปันผลให้กับผู้ถือหุ้นและใจชำระหนี้ให้เจ้าหนี้

3. สาเหตุของความแตกต่างของกำไรสุทธิและเงินสดสุทธิจาก (ใช้ไปใน) กิจกรรมดำเนินงาน ซึ่งเป็นตัวบ่งบอกถึงคุณภาพของตัวเลขกำไรที่รายงานในงบกำไรขาดทุน

4. การลงทุนและการจัดหาเงินทุนของกิจการในระหว่างงวด ข้อมูลในงบกระแสเงินสดในส่วนที่รายงานกระแสเงินสดจากกิจกรรมลงทุน และ กิจกรรมจัดหาเงิน ช่วยทำให้ผู้ใช้งบการเงินเข้าใจถึงสาเหตุของยอดคงเหลือที่เปลี่ยนไปของสินทรัพย์และหนี้สินในงบแสดงฐานะการเงิน

เฉลิมขวัญ ครุธบุญยงค์ (2558 : 195) ได้กล่าวถึง ประโยชน์ของงบกระแสเงินสด ไว้ว่า งบการเงินที่มีการจัดทำจะมีการจัดทำงบเพียงงบกำไรขาดทุนเบ็ดเสร็จและงบแสดงฐานะการเงินเท่านั้น ที่นำเสนอผลการดำเนินงานโดยงบกำไรขาดทุนเบ็ดเสร็จเป็นงบที่แสดงผลการดำเนินงานของธุรกิจแต่ไม่สามารถบอกได้ว่าธุรกิจมีเงินสดเท่าไร ข้อมูลที่ปรากฏในงบกระแสเงินสดจะทำให้ผู้ใช้งบการเงินนำไปใช้ประโยชน์เพื่อการวิเคราะห์ในด้านต่าง ๆ ดังนี้

1. เพื่อให้ทราบถึงแหล่งที่มาและใช้ไปของกระแสเงินสด หรือประเมินให้ทราบถึงการเปลี่ยนแปลงในสินทรัพย์สุทธิ และการเปลี่ยนแปลงในโครงสร้างทางการเงินของธุรกิจ

2. เพื่อให้ทราบถึงสภาพคล่องในการดำเนินงานและความสามารถในการชำระหนี้สินของธุรกิจ

3. เพื่อให้ทราบถึงความสามารถในการทำกำไรที่เป็นเงินสด และสามารถนำไปเปรียบเทียบกับผลการดำเนินงานกับธุรกิจอื่น ๆ ได้

4. เพื่อให้ทราบถึงความแตกต่างของกำไรสุทธิตามเกณฑ์เงินคงค้างกับกำไรสุทธิตามเกณฑ์เงินสด

**ความหมายของ “เงินสด” ในงบกระแสเงินสด**

ได้มีนักวิชาการได้กล่าวถึงเงินสดในงบกระแสเงินสดไว้ว่า

กฤติยา ยงวณิชย์ (2559 : 346) ได้ให้ความหมาย “เงินสด” ในงบกระแสเงินสด หมายถึง รายการเงินสด และรายการเทียบเท่าเงินสด เงินสด หมายถึง เงินสดในมือและเงินฝากธนาคารทุกประเภท แต่ไม่รวมถึงเงินฝากประเภทที่ต้องจ่ายคืนให้เมื่อสิ้นระยะเวลาอันกำหนดไว้ ส่วนรายการเทียบเท่าเงินสด หมายถึง เงินลงทุนระยะสั้นในหลักทรัพย์ที่มีสภาพคล่องสูง ซึ่งพร้อมที่จะเปลี่ยนเป็นเงินสดในจำนวนที่ทราบได้และมีความเสี่ยงต่อการเปลี่ยนแปลงในข้อมูลน้อยหรือไม่มีในสำคัญ เช่น พันธบัตรรัฐบาล ตราสารการพาณิชย์ กองทุนตลาดเงิน เป็นต้น รายการเทียบเท่าเงินสดหรือเป็นส่วนหนึ่งของเงินสดเนื่องจากกิจการสามารถเปลี่ยนเงินสดเมื่อมีเกินความต้องการไปเป็นเงินลงทุนในหลักทรัพย์หรือตราสารทางการเงินเหล่านั้นเพื่อให้เกิดผลตอบแทนในรูปดอกเบี้ย หรือกำไรจากการขายเงินลงทุน และสามารถเรียนเงินลงทุนในหลักทรัพย์หรือตราสารทางการเงินเหล่านั้นเป็นเงินสดได้ทันทีที่ต้องการ

สมลักษณ์ สันติโรจนกุล (2556 : 180) ได้ให้ความหมาย “เงินสด” ในงบกระแสเงินสด หมายถึง กระแสเงินสดจากกิจกรรมการดำเนินงานแบบวิธีทางตรง เนื่องจากแสดงรายละเอียดของการเปลี่ยนแปลงในกระแสเงินสดที่สามารถนำไปใช้ประโยชน์ในการประมาณการกระแสเงินสดในอนาคตได้ดีกว่า ยังทราบรายได้และต้นทุนของรายการที่รับรายจ่ายเงินสดจริง

กนกพร สุรณัฐกุล (2559 : 209) ได้ให้ความหมาย “เงินสด” ในงบกระแสเงินสด หมายถึง เงินสดในมือและเงินฝากธนาคารทุกประเภท แต่ไม่รวมเงินฝากประเภทที่ต้องจ่ายคืนเมื่อสิ้นระยะเวลาอันกำหนดไว้ รายการเทียบเท่าเงินสด หมายถึง เงินลงทุนระยะสั้นที่มีสภาพคล่องสูง ซึ่งพร้อมที่จะเปลี่ยนเป็นเงินสดในจำนวนที่ทราบได้และมีความเสี่ยงต่อการเปลี่ยนแปลงในมูลค่าน้อยหรือไม่มีนัยสำคัญ

**กิจกรรมทางธุรกิจที่มีผลกระทบต่อเงินสด**

ได้มีนักวิชาการได้กล่าวว่า กิจกรรมทางธุรกิจที่มีผลกระทบต่อเงินสด ไว้ดังนี้

สมนึก เอื้อจะพงษ์พันธ์ (2558 : 422) ได้กล่าวว่า ในการตัดสินใจของผู้บริหารที่เกี่ยวข้องกับการบริการการเงิน เราสามารถจำแนกได้ 3 ลักษณะ คือ การตัดสินใจเกี่ยวกับการจัดหาเงินทุน การตัดสินใจเกี่ยวกับการลงทุนและการตัดสินใจเกี่ยวกับการดำเนินงาน ดังนั้นการตัดสินใจดังกล่าวก็จะก่อให้เกิดกิจกรรมทางการบริหารซึ่งจะส่งผลกระทบต่อกระแสเงินสดหรือการได้มาและใช้ไปของเงินสดในกิจการ ด้วยเหตุนี้การพิจารณาถึงกิจกรรมที่มีผลกระทบต่อกระแสเงินสดของกิจการจึงได้ถูกจำแนกเป็น 3 กิจกรรม ดังต่อไปนี้

กิจกรรมดำเนินงาน (Operating Activity) เป็นผลที่เกิดจากการตัดสินใจของผู้บริหารเพื่อมุ่งที่จะบริหารกิจการและให้มีผลกำไรตามแผนที่วางไว้ในงวดระยะเวลาบัญชีหนึ่ง ๆ ดังนั้นอาจจะกล่าวอีกนัยหนึ่งได้ว่ากระแสเงินสดที่ได้รับผลกระทบจากกิจกรรมดำเนินงาน ก็คือรายได้และค่าใช้จ่ายในงบกำไรขาดทุนของกิจการที่ถูกพิจารณาในลักษณะของการรับและจ่ายเป็นเงินสด (เกณฑ์เงินสด) เช่น เงินสดรับจากการขายสินค้าและบริการ เงินสดจากรายได้ค่าลิขสิทธิ์ ค่าธรรมเนียม ค่านายหน้าและรายได้อื่น ๆ นอกจากนี้ในส่วนของดอกเปิดเพลงให้เมียรับและเงินปันผลลัพธ์ก็สามารถถือเป็นกระแสเงินสดที่เกิดจากกิจกรรมดำเนินงานได้ รายการที่ถูกนำมาพิจารณากำไรหรือขาดทุนสุทธิของกิจการ นอกจากนี้ยังรวมถึงกระแสเงินสดจ่ายที่เกิดจากการซื้อสินค้า และบริการ การจ่ายเงินเดือนและผลประโยชน์ตอบแทนอื่น ๆ ให้แก่พนักงาน การจ่ายค่าใช้จ่าย ดำเนินงานทั้งหมด ซึ่งรวมถึงดอกเบี้ยจ่ายและภาษีเงินได้

กิจกรรมลงทุน (Investing Activity) การตัดสินใจของผู้บริหารที่สำคัญอีกประการหนึ่งก็คือ การตัดสินใจเกี่ยวกับการลงทุนเพื่อก่อให้เกิดรายได้และกระแสเงินสดรับแกกิจการในอนาคต โดยมุ่งหวังที่จะสร้างศักยภาพในการดำเนินกิจการให้มีความต่อเนื่อง และสามารถต่อสู้กับคู่แข่ง รวมถึงเป็นการใช้ทรัพยากร(เงินสด) ส่วนเกินของกิจการในการลงทุนที่ไม่เกี่ยวกับการดำเนินงานตามปกติของกิจการเพื่อมุ่งหวังให้ได้รับผลตอบแทนจากการลงทุนในอนาคต ไม่ว่าจะเป็นการลงทุนที่มีลักษณะระยะยาว ระยะปานกลาง หรือระยะสั้นก็ตาม ซึ่งตัวอย่างการตัดสินใจเกี่ยวกับการลงทุนของกิจการ และส่งผลกระทบต่อกระแสเงินสดรับหรือจ่าย เช่น การซื้อที่ดิน อาคารและอุปกรณ์ ตลอดจนสินทรัพย์ไม่มีตัวตนและสินทรัพย์ระยะยาวอื่น ๆ การซื้อและขายหลักทรัพย์ลงทุนชนิดต่าง ๆ ไม่ว่าจะเป็นหลักทรัพย์ไม่มีตัวตนและสินทรัพย์ระยะยาวอื่น ๆ การซื้อขายและขายหลักทรัพย์ลงทุนชนิดต่าง ๆ ไม่ว่าจะเป็นหลักทรัพย์หุ้นทุนหรือหลักทรัพย์ประเภทหนี้ ตราสารทางการเงินทั้งที่เป็นลักษณะการลงทุนระยะสั้นและระยะยาว รวมถึงการจ่ายและรับเงินที่เกิดจากการให้กู้ยืมแก่พนักงาน หรือบุคคลอื่น เป็นต้น

กิจกรรมจัดหาเงิน (Financing Activity) การตัดสินใจเกี่ยวกับการจัดหาเงินทุนของผู้บริหาร ทำให้เกิดความเสี่ยงในโครงสร้างทางการเงินของกิจการ ดังนั้นการพิจารณาเกี่ยวกับกระแสเงินสดที่เกิดจากกิจกรรมจัดหาเงิน สามารถจำแนกได้ 2 ส่วนคือ การจัดหาเงินจากส่วนของเจ้าของ รายการจัดหาเงินจากหนี้สิน เช่น เงินสดที่ได้รับจากการออก(หุ้นสามัญ หุ้นบุริมสิทธิ) เงินสดจ่ายให้แก่ผู้ถือหุ้นเพื่อซื้อหรือไถ่ถอนหุ้นทุนของกิจการคืน และเงินสดที่ได้รับจากการออกพันธบัตร หุ้นกู้ เงินกู้ยืม ตั๋วเงิน การจำนองทั้งที่มีระยะสั้น และระยะยาว เงินสดที่จ่ายชำระเงินกู้ยืม เป็นต้น อย่างไรก็ตามหนี้สินระยะสั้นที่เกิดจากการกู้ยืมและถือเป็นกิจกรรมจัดหาเงินโดยไม่ถือเป็นกิจกรรมดำเนินงานเหมือนกับหนี้สินระยะสั้นที่เกิดจากธรรมเนียมปฏิบัติทางการค้า เช่น เจ้าหนี้การค้า ตั๋วเงินจ่ายทางการค้า เป็นต้น

นอกจากนี้สิ่งที่ควรให้ข้อสังเกตก็คือ ดอกเบี้ยจ่ายและเงินปันผลจ่าย อาจจะถือเป็นกระแสเงินสดจากกิจกรรมดำเนินงาน หรือกระแสเงินสดจากกิจกรรมจัดหาเงินก็ได้ เพื่อให้เห็นถึงแนวทางปฏิบัติที่ชัดเจนในการฝึกปฏิบัติเกี่ยวกับการจัดทำงบกระแสเงินสดสำหรับการศึกษาจากตำรานี้ จึงขอให้แนวทางปฏิบัติไว้ 2 แนวทาง เกี่ยวกับดอกเบี้ยรับ ดอกเบี้ยจ่าย เงินปันผลรับ เงินปันผลจ่าย ไว้ดังนี้

|  |  |  |
| --- | --- | --- |
| **รายการ** | **แนวปฏิบัติที่ 1** | **แนวปฏิบัติที่ 2** |
| ดอกเบี้ยรับ | กิจกรรมดำเนินงาน | กิจกรรมลงทุน |
| ดอกเบี้ยจ่าย | กิจกรรมดำเนินงาน | กิจกรรมจัดหาเงิน |
| เงินปันผลรับ | กิจกรรมจัดหาเงิน | กิจกรรมลงทุน |
| เงินปันผลจ่าย | กิจกรรมจัดหาเงิน | กิจกรรมจัดหาเงิน |

เพื่อให้เกิดความเข้าใจที่ชัดเจนมากยิ่งขึ้นจึงขอสรุปลักษณะการเกิดกระแสเงินสดในกิจกรรมต่าง ๆ พร้อมทั้งยกตัวอย่าง ดังนี้

|  |  |  |
| --- | --- | --- |
| **กิจกรรม** | **ลักษณะกระแสเงินสด** | **ตัวอย่าง** |
| ดำเนินงาน | ทุกรายการที่เกี่ยวกับการรับและจ่ายเงินสด | กระแสเงินสดรับจาก : |
|  | ซึ่งไม่เกี่ยวกับกิจกรรมลงทุนและกิจกรรม | 1. ขายบริการ |
|  | จัดหาเงิน โดยปกติจะเกี่ยวข้องกับการผลิต | 2. ขายสินค้า |
|  | การซื้อขายสินค้าและการให้บริการ | 3. ได้รับเงินปันผล |
|  |  | 4. ได้รับดอกเบี้ย |
|  |  | กระแสเงินสดเพื่อจ่าย |
|  |  | 1. ซื้อสินค้า |
|  |  | 2. จ่ายค่าใช้จ่ายดำเนินงานต่าง ๆ |
|  |  | 3. จ่ายค่าดอกเบี้ย |
|  |  | 4. จ่ายค่าภาษีเงินได้ |
|  |  |  |
| ลงทุน | 1. การซื้อและการขายสินทรัพย์ถาวร | กระแสเงินสดรับจาก: |
|  | 1. การซื้อและการขายหลักทรัพย์หรือ | 1. ขายสินทรัพย์ถาวร |
|  | เงินลงทุนที่ไม่เทียบเท่าเงินสด | 2. ขายหลักทรัพย์หรือเงินทุน |
|  |  | กระแสเงินสดจ่ายเพื่อ: |
|  |  | 1. ซื้อสินทรัพย์ถาวร |
|  |  | 2. ซื้อหลักทรัพย์หรือเงินลงทุน |
| จัดหาเงิน | 1. ได้รับเงินทุนจากเจ้าของกิจกาและ | กระแสเงินสดรับจาก: |
|  | การจ่ายคืนทุน | 1. ขายหุ้นสามัญ |
|  | 1. ได้รับเงินจากเจ้าหนี้หรือผู้ให้กู้และ | 2. ออกหุ้นกู้ |
|  | การจ่ายคืนไถ่ถอนเงินกู้ | 3. ออกตั๋วสัญญาใช้เงินให้กู้ยืม |
|  |  | 4. การกู้ระยะสั้นและยาวต่าง ๆ |
|  |  | กระแสเงินสดจ่ายเพื่อ: |
|  |  | 1. ซื้อหุ้นทุนคืน |
|  |  | 2. จ่ายชำระเงินต้นหรือได้ไถ่ถอนได้ |
|  |  | 3. จ่ายเงินปันผลให้ผู้ถือหุ้น |

**ที่มา** : สมนึก เอื้อจะพงษ์พันธ์ (2558 : 423 - 424)

**กิจกรรมลงทุนและจัดหาเงินที่ไม่เกี่ยวข้องกับเงินสด**

ได้มีนักวิชาการได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า

ดลพร บุญพารอด (2559 : 14 - 21) ได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า คือ รายการที่ไม่ใช่เงินสดรายการลงทุนและรายการจัดหาเงินที่มิใช่มีการใช้เงินสดหรือรายการเทียบเท่าเงินสดต้องไม่นำมารวมในงบกระแสเงินสดรายการดังกล่าวต้องเปิดเผยไว้ในส่วนอื่นของงบการเงินเพื่อให้ข้อมูลที่เกี่ยวข้องทั้งหมดที่เกี่ยวกับกิจกรรมลงทุนกิจกรรมจัดหาเงินเหล่านั้น กิจกรรมลงทุนและกิจกรรมจัดหาเงินหลายกิจกรรมไม่มีผลกระทบโดยตรงต่อกระแสเงินสดปัจจุบันแม้ว่ากิจกรรมดังกล่าวจะมีผลกระทบต่อโครงสร้างทุนและสินทรัพย์ของกิจการดังนั้นการไม่นำรายการที่ไม่ใช่เงินสดมารวมในงบกระแสเงินสดเป็นการสอดคล้องกับวัตถุประสงค์ของงบเกษมเงินสดเนื่องจากรายการเรานั้นไม่เกี่ยวข้องกับเงินสดในงวดปัจจุบันตัวอย่างของรายการที่ไม่ใช่เงินสด ได้แก่

1. การซื้อสินทรัพย์ทั้งโดยการก่อหนี้สินโดยตรงหรือโดยการทำสัญญาเช่าที่เป็นสัญญาเช่าทางการเงิน

2. การซื้อกิจการโดยการออกหุ้นทุน

3. การแปลงหนี้เป็นทุน

นพกร พรวิจิตรเจริญ (2559 : 6-14) ได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า คือ กิจกรรมลงทุนและกิจกรรมจัดหาเงินที่ไม่ใช่เงินสดรายการลงทุนและจัดหาเงินทุนที่ไม่กระทบต่อกระแสเงินสดไม่ควรรวมอยู่ในงบกระแสเงินสดแต่ควรเปิดเผยรายการเหล่านี้ในส่วนอื่นของงบการเงินอันได้แก่การเปิดเผยไว้ในส่วนท้ายของกระแสเงินสดหรือในหมายเหตุประกอบงบการเงิน

ตัวอย่าง ของกิจกรรมลงทุนและกิจกรรมจัดหาเงินที่ไม่ใช่เงินสดเช่น

1. การโอนที่ทำการของกิจการที่เลิกใช้แล้วไปเป็นทรัพย์สินรอการขาย

2. การจ่ายชำระหนี้สินโดยการออกหุ้นสามัญ

3. การแปลงสภาพหุ้นบุริมสิทธิหรือหุ้นกู้ หรือหนี้สินระยะยาวเป็นหุ้นสามัญ

4. การซื้อสินทรัพย์โดยการออกหุ้นสามัญ

5. การซื้อสินทรัพย์โดยจ่ายชำระเป็นตั๋วเงินจ่ายหรือสินทรัพย์อื่น

6. การแลกเปลี่ยนสินทรัพย์

7. สัญญาเช่าการเงิน(Financial Lease)

สมนึก เอื้อจะพงษ์พันธ์ (2558 : 424) ได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า ในบางกรณีจะพบว่ากิจกรรมที่เกี่ยวกับการลงทุนและการจัดหาเงินของกิจการบางกิจการจะไม่มีผลกระทบต่อเงินสดของกิจการ เช่น การออกหุ้นกู้เพื่อแลกกับสินทรัพย์ถาวรบางชนิด การแปลงหุ้นกู้เป็นหุ้นสามัญ การขายสินทรัพย์ถาวรโดยได้ชำระเป็นหุ้นทุน เป็นต้น

กฤติยา ยงวณิชย์ (2559 : 353) ได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า คือรายการที่ไม่ใช่เงินสดที่สำคัญ (Significant Noncash Transactions) ในบางครั้ง กิจการอาจออกหุ้นทุนหรือออกตั๋วสัญญาใช้เงินเพื่อใช้ในการซื้อสินทรัพย์ถาวร การแปรสภาพหนี้สินระยะยาวและหุ้นกู้ให้เป็นหุ้นสามัญ การจัดหาสินทรัพย์ถาวรภายใต้สัญญาเช่าระยะยาว หรือนำสินทรัพย์เก่าของกิจการไปแลกซื้อสินทรัพย์ใหม่ รายการเกี่ยวกับกิจกรรมลงทุนหรือจัดหาเงินเหล่านี้ มีผลกระทบต่อยอดคงเหลือของบัญชีไม่หมุนเวียนในงบแสดงฐานะการเงินเท่านั้น แต่ไม่มีการใช้เงินสด จึงไม่ต้องนำมาใช้ในการคำนวณเงินสดสุทธิในงบกระแสเงินสด มาตรฐานการบัญชี ฉบับที่ 7 (ปรับปรุง 2552) กำหนดว่ารายการเหล่านี้ไม่ต้องนำมารวมไว้ในงบกระแสเงินสดแต่ให้เปิดเผยกิจกรรมลงทุนและจัดหาเงินที่มิได้มีการใช้เงินสดหรือรายการเทียบเท่าเงินสดไว้ในส่วนอื่นของการเงิน โดยอาจรายงานไว้เป็นข้อมูลเพิ่มเติมต่อท้ายงบกระแสเงินสด หรือ รายงานไว้ในหมายเหตุประกอบงบการเงิน (Notes to Financial Statement)

พิมพ์พนา ปีตธวัชชัย (2562 : 327) ได้กล่าวถึง กิจกรรมจัดหาเงินที่ไม่เกี่ยวข้องกับเงินสด ไว้ว่า คือ รายการที่ไม่ใช่เงินสด (Noncash Transactions) กิจการอาจมีรายการลงทุนและจัดหาเงินที่ไม่ใช่มีการใช้เงินสดหรือรายการเทียบเท่าเงินสดรายการเหล่านี้จะไม่นำมาแสดงในงบกระแสเงินสดเพราะไม่มีผลกระทบโดยตรงต่อกระแสเงินสดในระหว่างงวดอย่างไรก็ตามกิจการต้องเปิดเผยรายการเหล่านี้ในหมายเหตุประกอบงบกระแสเงินสดเพื่อให้ข้อมูลทั้งหมดที่เกี่ยวข้องกับกิจกรรมลงทุนและกิจกรรมจัดหาเงินและช่วยให้ผู้ใช้งบการเงินสามารถคาดการณ์ถึงรายการที่อาจจะกระทบ กระแสเงินสดของกิจการในอนาคตได้ตัวอย่างของรายการที่ไม่ใช่เงินสดในกิจกรรมลงทุนและกิจกรรมจัดหาเงิน คือ

1. การซื้อสินทรัพย์โดยก่อหนี้สินโดยตรงเช่นการซื้อสินทรัพย์เป็นเงินสดเชื่อหรือโดยการออกเป็นตั๋วเงินจ่ายหรือหุ้นกู้

2. การซื้อสินทรัพย์โดยการแลกเปลี่ยนกับหุ้นสามัญของกิจการ

3. การแปลงหนี้เป็นทุน

**การจัดทำงบกระแสเงินสด**

ได้มีนักวิชาการได้กล่าวถึง การจัดทำงบกระแสเงินสด ไว้ว่า

เฉลิมขวัญ ครุฑบุญยงค์ (2558 : 201) ได้กล่าวถึง การจัดทำงบกระแสเงินสด ไว้ว่า แบบการจัดทำงบกระแสเงินสดมี 2 ประเภทคือ วิธีตรง (Direct Method) เป็นวิธีที่แสดงเงินสดรับและเงินสดจ่ายจากกิจกรรมดำเนินงานต่าง ๆ และวิธีทางอ้อม(Indirect Method) เป็นวิธีที่แสดงเงินสดจากกิจกรรมดำเนินงาน โดยใช้กำไรสุดที่ปรับด้วยผลกระทบที่ไม่เกี่ยวกับเงินสด และผลกระทบจากการเปลี่ยนแปลงในสินทรัพย์หมุนเวียนและหนี้สินหมุนเวียน การจัดทำงบกระแสเงินสด เป็นการจำแนกกิจกรรมในงบกระแสเงินสด เป็นงบการเงินที่แสดงให้เห็นถึงความเปลี่ยนแปลงของกระแสเงินสดที่รับเข้า และกระแสเงินสดที่จ่ายออกไป อันเนื่องมาจากกิจกรรมต่าง ๆ ภายในธุรกิจ ซึ่งสามารถจำแนกกิจกรรมในองค์กรธุรกิจ

ธารี หิรัญรัศมี และคณะ (2558 : 275) ได้กล่าวถึง การจัดทำงบกระแสเงินสด ไว้ว่า

การแสดงงบกระแสเงินสจะแสดงกิจกรรมต่าง ๆ ที่กระทบกับการเพิ่มขึ้นหรือลดลงในบัญชีเงินสดและรายการเทียบเท่าเงินสดตามกิจกรรมทั้งสามประเภท อันได้แก่ กิจกรรมดำเนินงาน กิจกรรมลงทุน และกิจกรรมจัดหาเงิน และสรุปยอดเพิ่มขึ้นหรือลดลงภายในรอบระยะเวลาบัญชีและแสดงยอดคงเหลือสุทธิของเงินสดและรายการเทียบเท่าเงินสด ณ วันสิ้นงวด โดยอาศัยข้อมูลจากงบกำไรขาดทุนของงวดบัญชีปัจจุบัน งบแสดงฐานะการเงิน ณ ปีปัจจุบันและงวดบัญชีก่อนรวมทั้งข้อมูลอื่น ๆ ที่เกี่ยวข้องกระแสเงินสดจากกิจกรรมดำเนินงานสามารถจัดทำได้ 2 วิธีได้แก่ วิธีทางตรง วิธีทางอ้อม

นุชจรี พิเชฐกุล (2559 : 227) ได้กล่าวถึง การจัดทำงบกระแสเงินสด ไว้ว่า ในการจัดทำงบการเงินไม่ว่าจะเป็นงบแสดงฐานะการเงิน งบกำไรขาดทุนและกำไรขาดทุนเบ็ดเสร็จอื่น หรืองบแสดงการเปลี่ยนแปลงส่วนของผู้ถือหุ้นใช้ข้อมูลจากงบทดลองที่มีการปรับปรุงบัญชีถูกต้องแล้วตามเกณฑ์คงค้างแต่ในการจัดทำงบกระแสเงินสดต้องใช้ข้อมูลที่เกี่ยวข้องกับการเปลี่ยนแปลงของยอดคงเหลือในแต่ละบัญชีที่เกิดขึ้นตั้งแต่ต้นงวดจนถึงปลายงวด และเนื่องจากงบกระแสเงินสดแสดงถึงเงินสดรับและเงินสดจ่ายกิจการจึงต้องปรับผลกระทบจากการใช้เกณฑ์คงค้างให้เป็นเกณฑ์เงินสด

สมนึก เอื้อจะพงษ์พันธ์ (2558 : 424) ได้กล่าวว่า ในการจัดทำงบกระแสเงินสดจะต้องประกอบด้วยส่วนสำคัญ 3 ส่วนตามกิจกรรมหลักของกิจการ คือกิจกรรมดำเนินงาน กิจกรรมลงทุน และกิจกรรมจัดหาเงิน แต่อย่างไรก็ตามในบางครั้งอาจจะมีข้อมูลเพิ่มเติมที่จะเป็นประโยชน์ต่อผู้ใช้งบการเงินอีกก็ได้ ดังนั้นส่วนประกอบของงบกระแสเงินสดจึงสามารถจำแนกได้ดังนี้

1. กระแสเงินสดจากกิจกรรมเนินงาน (Cash Flows from Operating Activities) ซึ่งสามารถคำนวณหาได้ 2 วิธี คือ วิธีโดยอ้อม (Indirect Method) และวิธีโดยตรง(Direct Method)

2. กระแสเงินสดจากกิจกรรมลงทุน(Cash Flows from Investing Activities)

3. กระแสเงินสดจากกิจกรรมจัดหาเงิน(Cash Flows from Financing Activities)

4. ข้อมูลเพิ่มเติม

ไตรรงค์ สวัสดิกุล (2559 : 304) ได้ให้ความหมายว่า โดยมีรูปแบบการแสดงแหล่งได้มาและใช้ไปของทุนมี แสดงไว้ดังภาพที่ 8.1

|  |
| --- |
| บริษัท....................จำกัด  งบกระแสเงินสด  สำหรับ..................สิ้นสุดวันที่..................  (หน่วย : บาท)  กระแสเงินสดจากกิจกรรมดำเนินงาน เพิ่ม (ลด) ..................  กระแสเงินสดจากกิจกรรมลงทุน เพิ่ม (ลด) ..................  กระแสเงินสดจากกิจกรรมจัดหาเงิน เพิ่ม (ลด) ..................  เงินสด เพิ่ม (ลด) .................  เงินสดต้นงวด .................  ล่าสุดปลายงวด ................ |

**ภาพที่** 8.1 รูปแบบงบกระแสเงินสด

**ที่มา** : ไตรรงค์ สวัสดิกุล (2559 : 304)

**กระแสเงินสดจากกิจกรรมดำเนินงาน**

ได้มีนักวิชาการกล่าวถึง กระแสเงินสดจากกิจกรรมดำเนินงาน ไว้ว่า

สมนึก เอื้อจะพงษ์พันธ์ (2558 : 424) กล่าวถึง กระแสเงินสดจากกิจกรรมดำเนินงาน ไว้ว่า งบกระแสเงินสดจะแสดงข้อมูลในส่วนแรกเกี่ยวกับกระแสเงินสดจากกิจกรรมดำเนินงานซึ่งเกิดจากการรับเงินสดและจ่ายเงินสด มาจากกระบวนการผลิตสินค้า การจำหน่ายสินค้าหรือขายบริการโดยทั่วไปกระแสเงินสดจากกิจกรรมดำเนินงานจะเกี่ยวข้องกับรายการค้าที่นำมาคำนวณหากำไรขาดทุนของกิจการ ในการคำนวณหากระแสเงินสดจากกิจกรรมดำเนินงานสามารถแสดงได้ 2 วิธีคือ วิธีทางตรง (Direct Method) วิธีโดยอ้อม (Indirect Method) ซึ่งการคำนวณหากระแสเงินสดจากกิจกรรมดำเนินงานตามวิธีโดยตรงจะกระทำโดยการวิเคราะห์รายรับและรายจ่ายที่เป็นเงินสดอันเกี่ยวกับกิจกรรมดำเนินงานทีละรายการ เช่น เงินสดรับจากลูกค้า เงินสดจ่ายซื้อสินค้า เงินสดจ่ายค่าใช้จ่ายดำเนินงานต่าง ๆ เงินสดจ่ายค่าดอกเบี้ย เป็นต้น ส่วนสำหรับการคำนวณหากระแสเงินสดจากกิจกรรมดำเนินงานโดยวิธีโดยอ้อม (Indirect Method) จะเริ่มที่การนำกำไรสุทธิหรือขาดทุนสุทธิตามเกณฑ์เงินค้างมาทำการปรับด้วยรายได้ และรายจ่ายที่ไม่ได้รับหรือจ่ายเป็นเงินสด เช่น ค่าเสื่อมราคา หนี้สูญ ค่าใช้จ่ายตัดจ่าย เป็นต้น นอกจากนี้จะต้องทำการปรับรายได้และค่าใช้จ่ายที่คำนวณตามเกณฑ์เงินค้างให้เป็นไปตามเกณฑ์เงินสด ซึ่งสามารถกระทำโดยการนำยอดสินทรัพย์หมุนเวียนและหนี้สินหมุนเวียนที่เพิ่มขึ้นหรือลดลงระหว่างงวดเฉพาะในส่วนที่เกี่ยวกับการดำเนินการค้าตามปกติของกิจการ เช่น ลูกหนี้การค้า เจ้าหนี้การค้า สินค้าคงเหลือ มักนิยมจัดทำงบกระแสเงินสดโดยการใช้วิธีโดยอ้อมแสดงกระแสเงินสดจากกิจกรรมดำเนินงาน ทั้งนี้เป็นวิธีที่ง่ายและสะดวกกว่าการใช้วิธีโดยตรง

วิธีโดยอ้อม (Indirect Method)

การคำนวณหากระแสเงินสดจากกิจกรรมดำเนินงานโดยวิธีโดยอ้อมนั้น จะเริ่มต้นที่การนำกำไรสุทธิหรือขาดทุนสุทธิมาทำการบวกหรือหักด้วยรายการปรับปรุงต่าง ๆ โดยพิจารณาว่ารายการใดบ้างที่ควรจะนำมาทำการปรับปรุงสามารถพิจารณาได้จากหลักการของตัวอย่างต่อไปนี้

ในระหว่างปี 2558 บริษัท กรุงสยาม จำกัด มีกิจกรรมที่เกี่ยวกับการดำเนินงานเกิดขึ้นดังนี้

1. กิจการซื้อสินค้าเป็นเงินเชื่อ 70,000 บาท

2. ขายสินค้าเป็นเงินเชื่อ 80,000 บาท สินค้าที่ขาย มีต้นทุน 40,000 บาท

3. รับชำระเงินจากลูกหนี้ 90,000 บาท

4. จ่ายชำระหนี้แก่เจ้าหนี้ 64,000 บาท

5. จ่ายค่าใช้จ่ายดำเนินงาน 10,000 บาท

6. คิดค่าเสื่อมราคาอุปกรณ์ 10,000 บาท

**ตัวอย่าง 15 – 1** บริษัท กรุงสยาม จำกัด มีงบแสดงฐานะการเงิน ณ วันที่ 31 ธันวาคม 2558 ดังต่อไปนี้

**บริษัท กรุงสยาม จำกัด**

**งบแสดงฐานะการเงิน**

**ณ วันที่ 31 ธันวาคม 2558** (หน่วย : บาท)

|  |  |  |
| --- | --- | --- |
|  | **สินทรัพย์** |  |
| เงินสด |  | 18,000 |
| ลูกหนี้ |  | 40,000 |
| สินค้าคงเหลือ |  | 20,000 |
| อุปกรณ์(สุทธิ) |  | 100,000 |
| รวมสินทรัพย์ |  | 178,000 |
|  | **หนี้สินและส่วนของผู้ถือหุ้น** |  |
| เจ้าหนี้ |  | 12,000 |
| หุ้นสามัญ |  | 130,000 |
| กำไรสะสม |  | 36,000 |
| รวมหนี้สินและส่วนของผู้ถือหุ้น |  | 178,000 |

จากกิจกรรมเหล่านี้สามารถนำไปปรับกับยอดคงเหลือของบัญชีต่าง ๆ ที่ยกยอดมา

เมื่อวันที่ 1 มกราคม 2559 แสดงไว้ดังภาพที่ 8.2

|  |  |  |  |  |  |  |
| --- | --- | --- | --- | --- | --- | --- |
|  | งบทดลอง | |  | | งบทดลอง | |
| ชื่อบัญชี | ณ วันที่ 31 ธ.ค.2558 | | การบันทึกระหว่างปี | | ณ วันที่ 31 ธ.ค. 2559 | |
| เงินสด | 18,000 |  | (3) 90,000 | (4) 64,000 | 34,000 |  |
|  |  |  |  | (5 ) 10,000 |  |  |
| ลูกหนี้ | 40,000 |  | (2.1) 80,000 | (3) 90,000 | 30,000 |  |
| สินค้าคงเหลือ | 20,000 |  | (1) 70,000 | (2.2) 40,000 | 50,000 |  |
| อุปกรณ์(สุทธิ) | 100,000 |  |  | (6) 10,000 | 90,000 |  |
| เจ้าหนี้ |  | 12,000 | (4) 64,000 | (7) 70,000 |  | 18,000 |
| หุ้นสามัญ |  | 130,000 |  |  |  | 130,000 |
| กำไรสะสม |  | 36,000 |  |  |  | 36,000 |
| ขาย |  | 0 |  | (2.1) 80,000 |  | 80,000 |
| ต้นทุนขาย | 0 |  | (2.2) 40,000 |  | 40,000 |  |
| ค่าใช้จ่ายในการดำเนินงาน | 0 |  | (5) 10,000 |  | 10,000 |  |
| ค่าเสื่อมราคา | 0 |  | (6) 10,000 |  | 10,000 |  |
| รวม | 178,000 | 178,000 | 364,000 | 364,000 | 264,000 | 264,000 |

**ภาพที่ 8.2 งบทดลอง**

**ที่มา** : เบญจมาศ อภิสิทธิ์ภิญโญ (2560 : 296)

หลังจากที่กิจการได้บันทึกรายการค้าซึ่งเกิดขึ้นในระหว่างปี 2559 ทั้งหมด ตามกระบวนการทางบัญชีแล้ว ยอดคงเหลือของบัญชีต่าง ๆ ณ วันที่ 31 ธันวาคม 2559 ปรากฏตามงบทดลอง และสามารถนำมาจัดทำงบกำไรขาดทุนและงบแสดงฐานะการเงินเปรียบเทียบ ประจำปี 2559 ได้ดังต่อไปนี้

**บริษัท กรุงสยาม จำกัด**

**งบกำไรขาดทุน**

**สำหรับปี สิ้นสุดวันที่ 31 ธันวาคม 255**9

หน่วย : บาท

|  |  |  |
| --- | --- | --- |
| ขาย |  | 80,000 |
| **หัก** : ต้นทุนขาย |  | 40,000 |
| กำไรขั้นต้น |  | 40,000 |
| **หัก** : ค่าใช้จ่ายในการดำเนินงาน | 10,000 |  |
| ค่าเสื่อมราคา | 10,000 | 20,000 |
| กำไรสุทธิ |  | 20,000 |

**บริษัท กรุงสยาม จำกัด**

**งบกำไรขาดทุน**

**สำหรับปี สิ้นสุดวันที่ 31 ธันวาคม 2559 – 2558**

หน่วย : บาท

|  |  |  |  |
| --- | --- | --- | --- |
|  |  | **2559** | **2558** |
|  | **สินทรัพย์** |  |  |
| เงินสด |  | 34,000 | 18,000 |
| ลูกหนี้ |  | 30,000 | 40,000 |
| สินค้าคงเหลือ |  | 50,000 | 20,000 |
| อุปกรณ์ (สุทธิ) |  | 90,000 | 100,000 |
| รวมสินทรัพย์ |  | 204,000 | 178,000 |
|  | **หนี้สินและส่วนของผู้ถือหุ้น** |  |  |
| เจ้าหนี้ |  | 18,000 | 12,000 |
| หุ้นสามัญ |  | 130,000 | 130,000 |
| กำไรสะสม |  | 56,000 | 36,000 |
| รวมหนี้สินและส่วนของผู้ถือหุ้น |  | 204,000 | 178,000 |

ดังนั้นจากข้อมูลเกี่ยวกับงบกำไรขาดทุนและงบดุลเปรียบเทียบของบริษัท กรุงสยาม จำกัด สำหรับปี 2559 เราสามารถนำมาจัดทำงบกระแสเงินสดและวิธีการคำนวณหากระแสเงินสดสุทธิจากกิจกรรมดำเนินงานตามวิธีโดยอ้อมดังนี้

**บริษัท กรุงสยาม จำกัด**

**งบกระแสเงินสด**

**สำหรับปี สิ้นสุดวันที่ 31 ธันวาคม 2559**

|  |  |
| --- | --- |
| **กระแสเงินสดจากกิจกรรมดำเนินงาน :** |  |
| กำไรสุทธิ | 20,000 |
| รายการปรับปรุงกำไรสุทธิให้เป็นเงินสดสุทธิจากกิจกรรมดำเนินงาน: |  |
| ค่าเสื่อมราคา 10,000 |  |
| ลูกหนี้ลดลง 10,000 |  |
| สินค้าคงเหลือเพิ่มขึ้น (30,000) |  |
| เจ้าหนี้เพิ่มขึ้น 6,000 | (4,000) |
| เงินสดสุทธิจากกิจกรรมดำเนินงาน | 16,000 |
| เงินสดเพิ่มขึ้นสุทธิ | 16,000 |
| เงินสดต้นงวด | 18,000 |
| เงินสดปลายงวด | 34.000 |

จากกระแสเงินสดของปี 2559 จะพบว่าเงินสดสุทธิจะเพิ่มขึ้นจากปี 2558 จำนวน 16,000 บาท ซึ่งเกิดจากการได้รับเงินสดจากลูกค้าจำนวน90,000 บาท และกิจการได้จ่ายเงินสดซื้อสินค้าจำนวน 64,000 บาท รวมค่าใช้จ่ายในการดำเนินงานต่าง ๆ อีก 10,000 บาท ทำให้ยอดสุทธิในการรับจ่ายเงินสดสำหรับปี 2559 มียอดเงินสดสุทธิเท่ากับ 16,000 บาท โดยหลักเกณฑ์ของการนำรายการต่าง ๆ มาปรับปรุงกับกำไรสุทธิให้เป็นเงินสดสุทธิจากกิจกรรมดำเนินงาน โดยที่เมื่อพิจารณารายละเอียดจะ พบว่ารายได้จากการขายที่ใช้คำนวณกำไรสุทธิเท่ากับ 80,000 บาท ซึ่งเกิดจากการขายสินค้าเป็นเงินเชื่อทั้งสิ้น ในขณะที่กิจการได้รับเงินสดจากการชำระหนี้จากลูกค้าทั้งสิ้น 90,000 บาท ซึ่งสูงกว่ารายได้จากการขายอยู่ 10,000 บาท (90,000 -80,000) ดังนั้นจึงต้องนำจำนวนเงิน 10,000 บาท ที่กิจการได้รับชำระหนี้จากลูกหนี้งวดก่อนหรือยอดลูกหนี้ที่ลดลงมาทำการบวกกับคืนเข้าไปในรายได้จากการขายซึ่งถูกแสดงไว้ในกำไรสุทธิแล้ว ในทำนองเดียวกันการที่กิจการมีกำไรสุทธิ 20,000 บาท เกิดจากการแสดงค่าใช้จ่ายไว้ทั้งสิ้น 60,000 บาท เป็นต้นทุนขาย 40,000 บาท และค่าใช้จ่ายในการดำเนินงานที่จ่ายเป็นเงินสด 10,000 บาท ส่วนอีก 10,000 บาท เป็นค่าเสื่อมราคาซึ่งถือเป็นค่าใช้จ่ายที่มิได้จ่ายเป็นเงินสด แต่มีผลกระทบทำให้กำไรสุทธิลดลง ดังนั้นเมื่อกิจการต้องการทราบรายการเฉพาะเงินสดรับและเงินสดจ่ายที่เกิดจากการดำเนินงาน กิจการจึงต้องตัดค่าเสื่อมราคาออก ซึ่งการตัดค่าเสื่อมราคาออกจะทำให้กำไรสุทธิที่เป็นเงินสดเพิ่มขึ้น ด้วยเหตุนี้จึงต้องนำค่าเสื่อมราคา 10,000 บาท มาบวกคืนเข้าไป ดังตัวอย่างที่แสดงไว้ข้างต้น แต่ที่ควรทำความเข้าใจเพิ่มเติมก็คือ การนำยอดสินค้าคงเหลือที่เพิ่มขึ้นมาหักออกจากกำไรสุทธิ เพื่อทำให้เป็นยอดเงินสดสุทธิ ในขณะที่ต้องนำยอดเจ้าหนี้ที่เพิ่มขึ้นมาบวกกับกำไรสุทธิ เพื่อให้เกิดความเข้าใจได้ง่ายขึ้นจะขออธิบาย ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | กำไรสุทธิ | เงินสดสุทธิ |  |  | สินค้า | เจ้าหนี้ | อุปกรณ์ |
| รายการ | (เกณฑ์ | (เกณฑ์ | ผลต่าง | ลูกหนี้ลดลง | คงเหลือ | เจ้าหนี้ | (สุทธิ |
| เงินค้าง) | เงินสด) | เพิ่มขึ้น | เพิ่มขึ้น | ลดลง) |
|  |  |  |  |  |  |  |  |
| ขาย | 80,000 | 90,000 | +10,000 | +10,000 |  |  |  |
| ต้นทุนขาย | (40,000) | (64,000) | -24,000 |  | -30,000 |  |  |
| ค่าใช้จ่ายดำเนินงาน | (10,000) | (10,000) | 0 |  |  |  |  |
| ค่าเสื่อมราคา | (10,000) | 0 | +10,000 | - | - | - | +10,000 |
| ยอดสุทธิ | 20,000 | 16,000 | -4,000 | +10,000 | -30,000 | +6,000 | +10,000 |

**กระแสเงินสดจากกิจกรรมลงทุน**

ได้มีนักวิชาการกล่าวกระแสเงินสดจากกิจกรรมลงทุนไว้ว่า

สมนึก เอื้อจะพงษ์พันธ์ (2558 : 422**)** การจัดทำงบกระแสเงินสดในกรณีที่กิจการมีการรับและจ่ายเงินสดในกิจกรรมลงทุน กล่าวคือเป็นกระแสเงินสดที่เกิดจากการซื้อและขายสินทรัพย์ลงทุนระยะยาว รวมถึงเงินทุนต่าง ๆ ของกิจการที่ไม่ถือเป็นรายการเทียบเท่าเงินสดไม่ว่าจะเป็นเงินลงทุนที่ต้องการถือไว้ในระยะสั้นหรือระยะยาวเช่น การซื้ออุปกรณ์ อาคาร ที่ดิน เป็นต้น การซื้อหรือขายหุ้นทุนหรือหุ้นกู้ของกิจการอื่นการจ่ายเงินล่วงหน้าเพื่อมัดจำการซื้อสินทรัพย์และเงินให้กู้ยืมแก่บุคคล

เพื่อให้เกิดความเข้าใจเกี่ยวกับการจัดทำงบกระแสเงินสด กรณีที่มีกระแสเงินสดจากกิจกรรม การลงทุนที่เกิดขึ้นในการดำเนินงานของกิจการ ก็จะอธิบายโดยใช้ข้อมูลเดิมของบริษัท กรุงสยาม จำกัด เป็นข้อมูลเบื้องต้นในการขยายการอธิบายในตัวอย่างต่อไป

**ตัวอย่าง** จากรายการค้าที่เกิดขึ้นในระหว่างปี 2553 ของบริษัท กรุงสยาม จำกัด ตามรายละเอียดที่

โดยสมมติว่ากิจการมีกิจกรรมที่เกี่ยวกับการลงทุนเกิดขึ้นเพิ่มเติมดังต่อไปนี้

1. กิจการขายอุปกรณ์ในราคา 16,000

2. ซื้ออุปกรณ์ใหม่เพิ่มเติมเป็นเงิน 8,000

3. จ่ายเงินซื้อหุ้นกู้อายุ 10 ปี เป็นการลงทุนระยะยาว 4,000 บาท

เมื่อได้ทำการบันทึกกิจกรรมต่าง ๆ ตามกระบวนการทางบัญชีแล้ว จะสังเกตว่ารายการทั้ง 3 รายการไม่กระทบต่อรายได้และค่าใช้จ่ายในงบกำไรขาดทุน ดังนั้นการจัดทำงบกำไรขาดทุนของปี 2559 จึงไม่มีการเปลี่ยนแปลง กล่าวคือ มีกำไรสุทธิเท่ากับ 20,000 บาท รวมทั้งจะไม่ส่งผลกระทบต่อกระแสเงินสดจากกิจกรรมดำเนินงานตามที่ได้วิเคราะห์ไว้แล้วใน ตัวอย่างที่ 1 หรือตัวอย่างที่ 2 แต่หลังจากที่บริษัท กรุงสยาม จำกัด ได้มีกิจกรรมที่เกี่ยวกับการซื้อขายสินทรัพย์ลงทุนเพิ่มเติมตามรายละเอียดข้างต้น ซึ่งจะมีผลกระทบต่อกระแสเงินสดที่เกิดจากกิจกรรมลงทุน ดังนั้น งบดุลเปรียบเทียบ ณ วันที่ 31 ธันวาคม 2559 และ 2558 สามารถแสดงได้ดังนี้

**บริษัท กรุงสยาม จำกัด**

**งบแสดงฐานะการเงิน**

**ณ วันที่ 31 ธันวาคม 2559 - 2558** บาท : หน่วย

|  |  |  |  |
| --- | --- | --- | --- |
|  |  | 2559 | 2558 |
|  | **สินทรัพย์** |  |  |
| เงินสด |  | 38,000 | 18,000 |
| ลูกหนี้ |  | 30,000 | 40,000 |
| สินค้าคงเหลือ |  | 50,000 | 20,000 |
| เงินลงทุนระยะยาว |  | 4,000 | 0 |
| อุปกรณ์ (สุทธิ) |  | 82,000 | 100,000 |
| รวมสินทรัพย์ |  | 204,000 | 178,000 |
|  | **หนี้สินและส่วนของผู้ถือหุ้น** |  |  |
| เจ้าหนี้ |  | 18,000 | 12,000 |
| หุ้นสามัญ |  | 130,000 | 130,000 |
| กำไรสะสม |  | 56,000 | 36,000 |
| รวมหนี้สินและส่วนของผู้ถือหุ้น | | 204,000 | 178,000 |

จากยอดคงเหลือของบัญชีเงินสด ณ วันที่ 31 ธันวาคม 2559 ซึ่งมีจำนวนเท่ากับ 38,000 บาท เพิ่ม ขึ้นจาก ณ วันที่ 31 ธันวาคม 2559 ซึ่งมีจำนวนเท่ากับ 18,000 บาท อยู่ทั้งสิ้น 20,000 บาท จำนวนเงินสดเพิ่มขึ้น 20,000 บาท จากตัวอย่างถือว่าเป็นกระแสเงินสดที่เพิ่มขึ้นเฉพาะกิจกรรมลงทุน ดังนั้น ถ้าเราใช้การวิเคราะห์จากบัญชีเงินสด จะมองเห็นความชัดเจนของการเปลี่ยนแปลงในกระแสเงินสดของกิจการดังนี้

**เงินสด**

|  |  |
| --- | --- |
| ต้นงวด 18,000 | จ่ายชำระหนี้ค่าสินค้า 64,000 |
| รับชำระหนี้จากลูกค้า 90,000 | จ่ายค่าใช้จ่าย 10,000 |
| (1) รับเงินจากการขายอุปกรณ์ 16,000 | (2) จ่ายเงินซื้ออุปกรณ์เพิ่มเติม 8,000 |
|  | (3) จ่ายเงินซื้อเงินลงทุน 4,000 |
| ปลายงวด 38,000 |  |

**บริษัท กรุงสยาม จำกัด**

**งบแสดงฐานะการเงิน**

**ณ วันที่ 31 ธันวาคม 2559 - 2558**

บาท : หน่วย

|  |  |  |  |
| --- | --- | --- | --- |
| **กระแสเงินสดจากกิจกรรมดำเนินงาน:** | |  |  |
| กำไรสุทธิ |  |  | 20,000 |
| รายการปรับปรุงกำไรสุทธิให้เป็นเงินสดสุทธิ : | |  |  |
| ค่าเสื่อมราคา | | 10,000 |  |
| ลูกหนี้ลดลง | | 10,000 |  |
| สินค้าคงเหลือเพิ่มขึ้น | | (30,000) |  |
| เจ้าหนี้เพิ่มขึ้น | | 6,000 | (4,000) |
| เงินสดสุทธิจากกิจกรรมดำเนินงาน: | |  | 16,000 |
| **กระแสเงินสดจากกิจกรรมลงทุน:** | |  |  |
| เงินสดรับจากการขายอุปกรณ์ | | 16,000 |  |
| เงินสดจ่ายซื้ออุปกรณ์เพิ่มเติม | | (8,000) |  |
| เงินสดจ่ายซื้อเงินลงทุนระยะยาว | | (4,000) |  |
| เงินสดสุทธิจากกิจกรรมลงทุน | |  | 4,000 |
| เงินสดเพิ่มขึ้นสุทธิ | |  | 20,000 |
| เงินสดต้นงวด | |  | 18,000 |
| เงินสดปลายงวด | |  | 38,000 |

**กระแสเงินสดจากกิจกรรมจัดหาเงิน**

ได้มีนักวิชาการกล่าวถึง กระแสเงินสดจากกิจกรรมจัดหาเงิน ไว้ว่า

สมนึก เอื้อจะพงษ์พันธ์ (2558 : 423)กล่าวถึง กระแสเงินสดจากกิจกรรมจัดหาเงิน ไว้ว่าในส่วนของการแสดงข้อมูลเกี่ยวกับกระแสเงินสดจากกิจกรรมจัดหาเงิน นับว่าเป็นส่วนสำคัญอีกกิจกรรมหนึ่ง เพราะจะทำให้กิจกรรมสามารถใช้ประโยชน์ในการคาดคะเนสิทธิเรียกร้องในกระแสเงินสดของกิจการในอนาคตของผู้ให้เงินทุนแก่กิจการ ลักษณะของกระแสเงินสดที่เกิดจากกิจกรรมจัดหาเงิน เช่น การได้รับเงินจากการออกหุ้น หรือหลักทรัพย์หุ้นทุนอื่น การได้รับเงินโดยการกู้ยืมในรูปแบบของหนี้สิน ทั้งโดยการออกหุ้นกู้ ตั๋วเงิน หรือการทำสัญญากู้ยืมทั้งในส่วนของเงินกู้ยืมระยะสั้น และระยะยาว การจ่ายเงินเพื่อไถ่ถอนหุ้นทุน หรือชำระหนี้สินเงินกู้ยืมต่าง ๆ เพื่อให้เกิดความเข้าใจเกี่ยวกับการจัดทำงบกระแสเงินสด กรณีที่มีกระแสเงินสดจากกิจกรรมจัดหาเงินเกิดขึ้นในกิจการ ก็จะขอใช้ ตัวอย่างที่ 3 ในการอธิบายเพิ่มเติม

**ตัวอย่างที่** 4

จากข้อมูลในตัวอย่างที่ 3 สมมติ ว่าในระหว่างปี 2559 บริษัท กรุงสยาม จำกัด มีกิจกรรมที่เกี่ยวกับการจัดหาเงินดังนี้

1. ขายหุ้นสามัญเพื่อเป็นการเพิ่มทุนได้รับเงินอีก 20,000 บาท

2. จ่ายเงินปันผลให้แก่ผู้ถือหุ้น 6,000 บาท

จากการเกิดกิจกรรมเกี่ยวกับการจัดหาเงินทุนใน 2 รายการดังกล่าวทำให้งบแสดงฐานะการเงินเปรียบเทียบ ณ วันที่ 31 ธันวาคม 2559 - 2558 ของบริษัท กรุงสยาม จำกัด มีรายละเอียดดังนี้

**บริษัท กรุงสยาม จำกัด**

**งบแสดงฐานะการเงิน**

**ณ วันที่ 31 ธันวาคม 2559 - 2558 บาท : หน่วย**

|  |  |  |  |
| --- | --- | --- | --- |
|  |  | **2559** | **2558** |
|  | **สินทรัพย์** |  |  |
| เงินสด |  | 52,000 | 18,000 |
| ลูกหนี้ |  | 30,000 | 40,000 |
| สินค้าคงเหลือ |  | 50,000 | 20,000 |
| เงินลงทุนระยะยาว |  | 4,000 | 0 |
| อุปกรณ์ (สุทธิ) |  | 82,000 | 10,000 |
| รวมสินทรัพย์ | | 218,000 | 178,000 |
|  | | **2559** | **2558** |
| เจ้าหนี้ |  | 18,000 | 12,000 |
| หุ้นสามัญ |  | 150,000 | 130,000 |
| กำไรสะสม |  | 50,000 | 36,000 |
| รวมหนี้สินและส่วนของผู้ถือหุ้น | | 218,000 | 178,000 |

เมื่อพิจารณาการเปลี่ยนแปลงของบัญชีเงินสด ปรากฏว่ามียอดเงินสดเพิ่มขึ้นเท่ากับ 34,000 บาท ซึ่งเกิดจากผลกระทบของรายการต่าง ๆ ดังนี้

|  |  |  |  |
| --- | --- | --- | --- |
| **เงินสด** | | | |
| ต้นงวด | 18,000 | จ่ายชำระหนี้ค่าสินค้า | 64,000 |
| จัดชำระหนี้จากลูกค้า | 90,000 | จ่ายค่าใช้จ่าย | 10,000 |
| รับเงินจากการขายอุปกรณ์ 16,0000 | | จ่าค่าซื้ออุปกรณ์เพิ่มเติม 8,000 | |
| (1) รับเงินจากการขายหุ้นสามัญ 20,000 | | จ่ายเงินซื้อเงินลงทุน | 4,000 |
|  |  | (2) จ่ายเงินสดปันผล | 6,000 |
| ปลายงวด | 52,000 |  |  |

การจัดทำงบกระแสเงินสดของบริษัท กรุงสยาม จำกัด สำหรับปี 2559 โดยมีรายละเอียดเกี่ยวกับกิจกรรมที่มีผลกระทบต่อเงินสดของกิจการทุกกิจกรรม คือ การดำเนินงาน กิจกรรมลงทุน และ กิจกรรมจัดหาเงิน ซึ่งมีรายละเอียดดังต่อไปนี้

**บริษัท กรุงสยาม จำกัด**

**งบกระแสเงินสด**

**(วิธีโดยอ้อม)**

**สำหรับปี สิ้นสุดวันที่ 31 ธันวาคม 2559 หน่วย : บาท**

|  |  |  |
| --- | --- | --- |
| **กระแสเงินสดจากกิจกรรมดำเนินงาน:** | |  |
| กำไรสุทธิ |  | **20,000** |
| **รายการปรับปรุงกำไรสุทธิให้เงินสดสุทธิจากกิจกรรมดำเนินงาน:** | |  |
| ค่าเสื่อมราคา | **10,000** |  |
| ลูกหนี้ลดลง | **10,000** |  |
| สินค้าคงเหลือเพิ่มขึ้น | **(30,000)** |  |
| เจ้าหนี้เพิ่มขึ้น | **6,000** | **(4,000)** |
| เงินสดสุทธิจากกิจกรรมดำเนินงาน | | **16,000** |
| **กระแสเงินสดจากกิจกรรมลงทุน:** | |  |
| เงินสดรับจากการขายอุปกรณ์ 16,000 | |  |
| เงินสดจ่ายซื้ออุปกรณ์เพิ่มเติม (8,000) | |  |
| เงินสดจ่ายซื้อเงินลงทุนระยะยาว (4,000) | |  |
| เงินสดสุทธิจากกิจกรรมลงทุน: | | **4,000** |
| **กระแสเงินสดจากกิจกรรมจัดหาเงิน:** | |  |
| เงินสดรับจากการจำหน่ายหุ้นสามัญเพิ่มเติม 20,000  เงินสดจ่ายเงินปันผล (6,000)  เงินสดสุทธิจากกรรมจัดหาเงิน | |  |
|  |
| **14,000** |
| เงินสดเพิ่มขึ้นสุทธิ |  | **34,000** |
| เงินสดต้นงวด |  | **18,000** |
| เงินสดปลายงวด |  | **52,000** |
|  |  |  |

อย่างไรก็ตาม ในการจัดทำงบกระแสเงินสด กรณีที่กิจการมีการจ่ายเงินสำหรับค่าดอกเบี้ยและภาษีเงินได้ การจัดทำงบกระแสเงินสด โดยใช้วิธีโดยอ้อมคำนวณกระแสเงินสดจากกิจกรรมดำเนินงานจะต้องทำการเปิดเผยข้อมูลเพิ่มเติมเกี่ยวกับการจ่ายดอกเบี้ย และภาษีเงินได้ต่อท้ายงบกระแสเงินสดที่จะทำด้วย

**รูปแบบการจัดทำงบกระแสเงินสด**

ได้มีนักวิชาการกล่าวสรุปรูปแบบการจัดทำงบกระแสเงินสด

เพื่อให้เกิดความเข้าใจเกี่ยวกับรายละเอียดการวิเคราะห์รายการ และจัดทำงบกระแสเงินสดในลักษณะที่ครอบคลุม จึงขอสรุปแบบจัดทำงบกระแสเงินสด สำหรับใช้เป็นแนวทางในการศึกษา (สมนึก เอื้อจะพงษ์พันธ์. 2558 : 435)

**วิธีโดยอ้อม (Indirect Methon)**

**บริษัท......................................จำกัด**

**งบกระแสเงินสด**

**สำหรับปี สิ้นสุดวันที่ ..................................... หน่วย : บาท**

|  |  |  |
| --- | --- | --- |
| **กระแสเงินสดจากกิจกรรมดำเนินงาน :** | |  |
| กำไรสุทธิ |  | **xxx** |
| ปรับปรุงด้วยรายการปรับจากกำไรสุทธิเป็นเงินสดจากกรรมดำเนินงาน: | | |
| สินทรัพย์หมุนเวียนลดลง | **xx** |  |
| สินทรัพย์หมุนเวียนเพิ่มขึ้น | (xx) |  |
| หนี้สินหมุนเวียนเพิ่มขึ้น | xx |  |
| หนี้สินหมุนเวียนลดลง | (xx) |  |
| ค่าเสื่อมราคา | xx |  |
| รายการตัดจ่าย | xx |  |
| กำไรจากการขายสินทรัพย์ระยะยาว (xx) | |  |
| ขาดทุนจากการขายสินทรัพย์ระยะยาว xx  เงินสดสุทธิจากกิจกรรมดำเนินงาน | | **xxx** |
| **xxx** |
| **กระแสเงินสดจากกิจกรรมลงทุน :** | |  |
| เงินสดรับจากการขายสินทรัพย์ถาวร xx  เงินสดรับจากการขายเงินลงทุนต่าง ๆ xx | |  |
|  |
| เงินสดจ่ายซื้อสินทรัพย์ถาวร (xx) | |  |
| เงินสดจ่ายซื้อเงินลงทุนต่าง ๆ xxx  เงินสดสุทธิจากกิจกรรมลงทุน | |  |
| **xxx** |
| **กระแสเงินสดจากกิจกรรมจัดหาเงิน :** | |  |
| เงินสดรับจากการออกหุ้นทุน xx | |  |
| เงินสดรับจากการกู้ยืม | xx |  |
| เงินสดจ่ายปันผล (xx)  เงินสดจ่ายชำระหนี้เงินกู้ xx | |  |
|  |
| เงินสดสุทธิจากกิจกรรมจัดหาเงิน | | **xxx** |
| เงินสดเพิ่มขึ้น (ลดลง) สุทธิ |  | **xxx** |
| เงินสดต้นงวด |  | **xxx** |
| เงินสดปลายงวด |  | **xxx** |
| **ข้อมูลเพิ่มเติม :** |  |  |
| เงินสดจ่ายค่าดอกเบี้ย |  | **xxx** |
| เงินสดจ่ายค่าภาษีเงินได้ |  | **xxx** |

**วิธีทางตรง (Direct Methon)**

**บริษัท.........................จำกัด**

**งบกระแสเงินสด**

**สำหรับปี สิ้นสุดวันที่....................................**

|  |  |
| --- | --- |
| **กระแสเงินสดจากกิจกรรมดำเนินงาน :** |  |
| เงินสดรับจากลูกค้า xxx  เงินสดรับจากรายการต่าง ๆ xxx  เงินสดจ่ายแก่เจ้าหนี้ค่าซื้อสินค้า (xx)  เงินสดจ่ายค่าใช้จ่ายในการดำเนินงานต่าง ๆ xxx  เงินสดจ่ายค่าดอกเบี้ย (xx)  เงินสดจ่ายค่าภาษีเงินได้ xxx  เงินสดสุทธิจากกิจกรรมดำเนินงาน |  |
|  |
|  |
|  |
|  |
|  |
| **xxx** |
| **กระแสเงินสดจากกิจกรรมลงทุน :** |  |
| เงินสดรับจากการขายสินทรัพย์ถาวร xxx  เงินสดรับจากการขายเงินลงทุนต่าง ๆ xxx  เงินสดจ่ายซื้อสินทรัพย์ถาวร (xx)  เงินสดจ่ายค่าซื้อเงินลงทุนต่าง ๆ xxx  เงินสดสุทธิจากกิจกรรมลงทุน |  |
|  |
|  |
|  |
| **Xxx** |
| **กระแสเงินสดจากกิจกรรมจัดหาเงิน :** |  |
| เงินสดรับจากการออกหุ้นทุน xxx  เงินสดรับจากการกู้ยืม **xxx** |  |
|  |
| เงินสดจ่ายปันผล (xx)  เงินสดจ่ายชำระหนี้เงินกู้ (xx)  เงินสดสุทธิจากกิจกรรมจัดหาเงิน |  |
|  |
| **xxx** |
| เงินสดเพิ่มขึ้น (ลดลง) สุทธิ  เงินสดต้นงวด  เงินสดปลายงวด | **xxx** |
| **xxx** |
| **Xxx** |

**การวิเคราะห์งบกระแสการเงิน**

ได้มีนักวิชาการกล่าวถึง การวิเคราะห์งบกระแสการเงิน ไว้ว่า

สมนึก เอื้อจะพงษ์พันธ์ (2558 : 441) กล่าวถึง การวิเคราะห์งบกระแสการเงิน ไว้ว่า

งบกระแสเงินสด เป็นงบการเงินที่จะให้ข้อมูลเกี่ยวกับกระแสเงินสดของกิจการในรอบปีบัญชีที่ผ่านมาที่เกิดจากการตัดสินใจของผู้บริหาร โดยแบ่งตามกิจกรรมหลักของการดำเนินธุรกิจ คือ กิจกรรมดำเนินงาน กิจกรรมลงทุน และกิจกรรมจัดหาเงิน ซึ่งข้อมูลเกี่ยวกับกระแสเงินสดในงบกระแสเงินสดจะให้ประโยชน์อย่างยิ่งทั้งต่อบุคคลภายในกิจการ ซึ่งได้แก่ ผู้บริหารทุกระดับในกิจการที่จะใช้ข้อมูลเพื่อประโยชน์ในการบริหารและตัดสินใจ โดยคำนึงถึงความเสี่ยงและผลตอบแทนที่จะเกิดขึ้น ในขณะเดียวกันบุคคลภายนอกกิจการ ได้แก่ นักลงทุน เจ้าหนี้ เป็นต้น ก็สามารถที่จะใช้ข้อมูลจากงบปล่อยแสงเงินสดในการวิเคราะห์ความสำเร็จ

กำไรสุทธิของกิจการต่าง ๆ ที่ได้คำนวณขึ้นจากการ เกณฑ์เงินค้าง (Accrual Basis) ถือเป็นเกณฑ์ที่ยอมรับกันทั่วไปในการวัดผลการดำเนินงานของกิจการนิติบุคคล ซึ่งคำถามที่มักจะเกิดขึ้นเสมอเกี่ยวกับผลกำไรสุทธิที่คำนวณได้คือ กำไรสุทธิดังกล่าวเป็นกำไรสุทธิที่มีคุณภาพหรือไม่ เพราะหาผลกำไรสุทธินั้นเป็นเพียงตัวเลขที่ไม่สามารถให้ประโยชน์แก่กิจการอย่างแท้จริง ในการนำผล กำไรสุทธิดังกล่าวไปลงทุนต่อ หรือทำให้เกิดสภาพคล่องแก่กิจการ เช่น นโยบายทางการบัญชีที่ใช้ ความแม่นยำในการประมาณการทางบัญชี ความสม่ำเสมอของการเกิดรายได้ กำไรที่ได้รับในรูปแบบของเงินสด เป็นต้น

**ตัวอย่างที่ 5**

ต่อไปนี้เป็นข้อมูลเกี่ยวกับผลกำไรสุทธิ และเงินสดสุทธิจากกิจกรรมดำเนินงานในรอบปีบัญชี 2558 ของบริษัท กรุงเทพ จำกัด บริษัท กรุงไทย จำกัด และบริษัท กรุงศรี จำกัด

(หน่วย:บาท)

|  |  |  |  |
| --- | --- | --- | --- |
|  | **กรุงเทพ** | **กรุงไทย** | **กรุงศรี** |
| กำไรสุทธิ | 14,200 | 25,800 | 31,000 |
| เงินสดสุทธิจากกิจกรรมดำเนินงาน 7,600 7,600 | | 29,000 | 42,000 |

จากกำไรสุทธิและเงินสด สุทธิจากกิจกรรมดำเนินงานรอบปี 2558 ของบริษัททั้ง 3 แห่ง สามารถประเมินคุณภาพของกำไรสุทธิ โดยพิจารณากระแสเงินสดที่ได้รับ ก็สามารถประเมินได้ว่าคุณภาพกำไรสุทธิของบริษัท กรุงเทพ จำกัด ยังถือว่าอยู่ในเกณฑ์ต่ำ หรือยังไม่ดีเท่าที่ควร เนื่องจากกำไรสุทธิที่กิจการได้รับเมื่อพิจารณาเป็นตัวเงินสด มีจำนวน น้อยมาก ในขณะที่ บริษัท กรุงไทย จำกัด ถือได้ว่ากำไรสุทธิที่ได้รับมีคุณภาพอยู่ในเกณฑ์ที่ดี เนื่องจากสามารถมียอดกำไรสุทธิใกล้เคียงกับเงินสุทธิจากกิจกรรมดำเนินงานและสำหรับบริษัท กรุงศรี จำกัด ถือว่ามีคุณภาพกำไรที่ดีมาก เนื่องจากมีเงินสดสุทธิจากกิจกรรมดำเนินงานสูงกว่าตัวเลขกำไรสุทธิ สะท้อนให้เห็นว่าการดำเนินงานของกิจการสามารถขายสินค้า หรือมีรายได้ในรูปของเงินสดได้ดีมากเมื่อเปรียบเทียบกับบริษัทอื่น หรือสามารถบริหารเงินสดในการดำเนินงาน โดยชะลอการจ่ายเงินค่าสินค้า หรือค่าใช้จ่ายต่าง ๆ ได้อย่างมีประสิทธิภาพมากกว่า เป็นต้น

โดยปกติเงินสดสุทธิจากกิจกรรมดำเนินงานของกิจการควรจะมีค่าเป็นบวก กล่าวคือ ควรมีกระแสเงินสดรับมากกว่ากระแสเงินสดจ่าย และควรมีค่าเป็นบวกใกล้เคียงหรือมากกว่ากำไรสุทธิ จึงจะถือว่ากิจการมีการบริหารเงินสด

ในทางตรงกันข้ามหากกิจการมีค่าเงินสดสุทธิจากกิจกรรมดำเนินงานติดลบ และมีแนวโน้มการติดลบมากขึ้นเรื่อย ๆ ก็จะทำให้กิจการกำลังเผชิญปัญหาในการดำเนินงานและโอกาสที่จะขาดสภาพคล่องซึ่งก็จะส่งผลให้กิจการต้องมีการจัดหาเงินสดจากกิจกรรมอื่นมารักษาสภาพคล่อง เช่น การขายสินทรัพย์ การขายเงินลงทุน การกู้ยืมเพิ่มเติม หรือการเพิ่มทุน เป็นต้น ซึ่งการกระทำดังกล่าว ก็จะทำให้เงินสดสุทธิจากกิจกรรมลงทุนและกิจกรรมจัดหาเงินมีค่าเป็นบวก

เพื่อให้เกิดความเข้าใจและมองเห็นภาพชัดเจนมากยิ่งขึ้นเกี่ยวกับการวิเคราะห์กระแส เงินสด ของกิจการจากกิจกรรมต่าง ๆ ในงบกระแสเงินสดของแต่ละสถานการณ์จึงขอสรุป แสดงดังตารางที่ 8.1

**ตารางที่** 8.1 แสดงงบกระแสเงินสดของแต่ละสถานการณ์

|  |  |  |  |
| --- | --- | --- | --- |
| **เงินสดสุทธิจากกิจกรรม** | | | **สถานการณ์** |
| ดำเนินงาน | ลงทุน | จัดหาเงิน |
| + | - | + | กิจการมีแนวโน้มที่ประสบความสำเร็จในการดำเนินงานและกำลังเติบโต โดยมีการจัดหาเงินทุนเพิ่มเติม เพื่อใช้ในการลงทุนและขยายกิจการ |
| - | + | + | กิจการกำลังเผชิญปัญหาในการดำเนินงาน เนื่องจากผลขาดทุนที่เป็นเงินสดและต้องมีการจัดหาเงินสดจากการกู้ยืมและขายสินทรัพย์ เพื่อรักษาสภาพคล่องในปัจจุบัน |
| + | + หรือ - | - | กิจการมีผลดำเนินงานที่ดี แต่ด้วยโอกาสทางธุรกิจ ทำให้กิจการไม่สามารถที่จะขยายกิจการ หรือสร้างความเติบโตได้ และกิจการมุ่งเน้นที่ความมั่นคงทางธุรกิจ โดยการจ่ายคืนชำระหนี้เงินกู้ หรือจ่ายเงินปันผลให้แก่เจ้าของกิจการ เป็นต้น |
| +หรือ- | + | - | กิจการอาจจะกำลังประเชิญปัญหาในเรื่องสภาพคล่องทางการเงินทั้งที่เกิดจากผลดำเนินงาน และการกำหนดชำระหนี้ ทำให้กิจการต้องมีการจัดหาเงินจากการขายสินทรัพย์เพื่อรักษาสภาพคล่อง |

**ที่มา** : เบญจมาศ อภิสิทธิ์ภิญโญ (2560 : 301)

อย่างไรก็ตามในการวิเคราะห์งบกระแสเงินสด นอกจากจะพิจารณาเงินสดสุทธิจากกิจกรรม

ต่าง ๆ แล้ว การพิจารณารายละเอียดเกี่ยวกับกระแสเงินสดรับ และกระแสเงินสดจ่ายที่เกิดขึ้นในแต่ละกิจกรรมก็จะเป็นประโยชน์แก่ผู้วิเคราะห์ ซึ่งทำให้มองเห็นปัญหาและแนวทางการตัดสินใจแก้ปัญหาของผู้บริหารในกิจการนั้น ๆ ได้ชัดเจนมากขึ้น นอกจากนี้ในการอ่านและวิเคราะห์งบกระแสเงินสดควรที่จะมีข้อมูลเกี่ยวกับกระแสเงินสดอย่างน้อย 3 - 5 ปี ทั้งนี้เพื่อทำให้การวิเคราะห์และการคาดคะเนแนวโน้มแม่นยำมากขึ้น

**สรุป**

งบกระแสเงินสด หมายถึง เป็นงบการเงินที่ได้ถูกออกแบบขึ้น เพื่อตอบคำถามเกี่ยวกับการรับเงินสดและการใช้จ่ายเงินสดของกิจการในรอบบัญชีที่ผ่านมาทั้งนี้จะช่วยให้ทราบถึงความเสี่ยงในการดำเนินงานของกิจการ อย่างเช่นบางกิจการมีการดำเนินงานที่มีผลกำไรโดยตลอด แต่ต้องประสบปัญหาเกี่ยวกับการขาดสภาพคล่องด้วยเหตุผลที่ไม่สามารถบริหารเงินสดให้เกิดสภาพคล่องต่อการดำเนินกิจการได้งบกระแสเงินสดนั้นมี 3 กิจกรรมประกอบด้วย กิจการดำเนินงาน กิจกรรมลงทุน และกิจกรรมจัดหาเงิน ทั้ง 3 กิจกรรมนี้มีความสำคัญมากในเรื่องงบกระแสเงินสดส่วนในแต่ละกิจกรรมก็จะประกอบด้วยวิธี 2 วิธี คือ วิธีทางตรง (Direct Method) วิธีทางอ้อม (Indirect Methon) เพื่อทำให้งบการเงินในกิจการมีสภาพคล่อง

ถ้ากิจการสามารถใช้งบกระแสเงินสดอย่างชำนาญแล้ว เมื่อต้องการตอบคำถามแก่ผู้บริหารหรือบุคคลภายนอกหรือผู้ใช้งบการเงินเกี่ยวกับแหล่งที่ได้มาและแหล่งที่ใช้ไปของเงินสด ปัญหาที่พบบ่อยคือ ปัญหาที่งบดุลและงบกำไรขาดทุนไม่สามารถตอบคำถามแก่ผู้บริหารได้ เงินสดในมือและเงินฝากธนาคารทุกประเภทและรายการเทียบเท่าเงินสดหรือเงินลงทุนระยะสั้นที่มีสภาพคล่องที่สามารถเปลี่ยนเป็นเงินสดได้ทันที

**คำถามท้ายบทที่ 8**

**ข้อที่ 1** จงอธิบายวัตถุประสงค์ของการจัดทำงบกระแสเงินสด

**ให้ทำ** อธิบายวัตถุประสงค์จัดทำงบกระแสเงินสด

**ข้อที่ 2** จงจำแนกรายการต่อไปนี้ว่าเป็นกระแสเงินสดจากกิจกรรมทางธุรกิจประเภทใด

**ให้ทำ**

|  |  |  |  |
| --- | --- | --- | --- |
| **รายการ** | **กิจกรรม**  **ดำเนินงาน** | **กิจกรรม**  **ลงทุน** | **กิจกรรม**  **จัดหาเงิน** |
| 1.เงินสดรับจากการขายเครื่องจักรในการผลิต |  |  |  |
| 2.เงินสดจ่ายซื้อเงินลงทุนหุ้นสามัญในบริษัทอื่น |  |  |  |
| 3.เงินสดจ่ายคืนเงินต้นของเงินกู้ยืม |  |  |  |
| 4.เงินสดรับจากลูกหนี้การค้า |  |  |  |
| 5.เงินสดจ่ายซื้อเครื่องใช้สำนักงาน |  |  |  |
| 6.เงินสดจ่ายค่าภาษีเงินได้ |  |  |  |
| 7.เงินสดรับจากการกู้ยืมระยะยาว |  |  |  |
| 8.เงินสดรับจากการออกหุ้นสามัญ |  |  |  |
| 9.เงินสดจ่ายเงินเดือนพนักงาน |  |  |  |
| 10.เงินสดรับจากการออกหุ้นกู้ |  |  |  |
| 11.เงินสดรับจากการขายเครื่องมือในการผลิต |  |  |  |
| 12.เงินสดรับจากการขายที่ดิน |  |  |  |

**ข้อที่ 3** จงจัดรายการประเภทต่อไปนี้ กรณีเป็นกิจการทั่วไปไม่ใช่สถาบันการเงิน

**ให้ทำ**

|  |  |  |  |  |
| --- | --- | --- | --- | --- |
| **รายการ** | **กิจกรรม**  **ดำเนินงาน** | **กิจกรรม**  **ลงทุน** | **กิจกรรม**  **จัดหาเงิน** | **เหตุผล** |
| 1.ดอกเบี้ยรับ |  |  |  |  |
| 2.ดอกเบี้ยจ่าย |  |  |  |  |
| 3.เงินปันผลรับ |  |  |  |  |
| 4.เงินปันผลจ่าย |  |  |  |  |

**ข้อที่ 4** ถ้ากิจการซื้อที่ดินมูลค่า 1,000,000 บาท จ่ายเงินสดไป 200,000 บาท ส่วนที่เหลือออกตัวสัญญาใช้ระยะยาว รายการดังกล่าวควรแสดงไว้ในงบ กระแสเงินสดอย่างไร

**ข้อที่ 5** จากการมีกำไรก่อนภาษีเท่ากับ 45,000 บาท รวมดอกเบี้ยจ่าย 2,000 บาท ค่าเสื่อมราคาสะสมมียอดคงเหลือเพิ่มขึ้นสำหรับปี 15,000บาท ค่าใช้จ่ายภาษีได้เท่ากับ 5,000 บาท ในระหว่างปีไม่มีการซื้อขายสินทรัพย์ไม่หมุนเวียน และบัญชีสินทรัพย์หมุนเวียน หนี้สินหมุนเวียน หนี้สินไม่หมุนเวียนไม่มีการเปลี่ยนแปลงใด ๆ

**ให้ทำ** คำนวณปรับกระทบยอดจากกำไรก่อนภาษีเป็นกระแสเงินสดรับ (จ่าย) สุทธิกิจกรรมดำเนินงาน

**ข้อที่ 6** กำไรก่อนภาษีสำหรับปี มีมูลค่าเท่ากับ 36,000 บาทรวมค่าเสื่อมราคาจำนวน 3,00 บาท ระหว่างปีลูกหนี้การค้ามีการเปลี่ยนแปลงเพิ่มขึ้นจำนวน 3,000 บาท และเจ้าหนี้การค้าเพิ่มขึ้นจำนวน 5,000 บาท ค่าใช้จ่ายภาษีเงินได้สำหรับปีเท่ากับ 3,100 บาท

**ให้ทำ** คำนวณปรับกระทบยอดจากกำไรก่อนภาษีเป็นกระแสเงินสด (จ่าย) สุทธิกิจกรรมดำเนินงาน

**ข้อที่ 7** อุปกรณ์มีราคาทุน 145,000 บาทค่าเสื่อมราคาสะสมเท่ากับ 35,000 บาท ขายอุปกรณ์ดังกล่าวไป มีกำไรเกิดขึ้น 10,000 บาท

**ให้ทำ** คำนวณกระแสเงินสดจากรายการดังกล่าวที่จะรายงานในงบกระแสเงินสด

**ข้อที่ 8** ยอดขายในงบกำไรขาดทุนมีมูลค่า 35,000 บาท ลูกหนี้การค้าสำหรับปีลดลง 8,000 บาท

**ให้ทำ** คำนวณเงินสดรับจากลูกค้าที่จะรายงานในงบกระแสเงินสด

**ข้อที่ 9** ข้อมูลบัญชีแยกประเภททั่วไปของกิจการ 123 มีดังนี้

|  |  |  |  |
| --- | --- | --- | --- |
| บัญชีเงินสด | | | เลขที่ 101 |
| ยอดยกมา | 120,000 | ซื้อสินค้า | 20,000 |
| ลูกหนี้การค้า | 100,000 | เงินเดือนพนักงาน | 90,000 |
| เงินกู้จำนอง | 500,000 | ค่าสาธารณูปโภค | 40,000 |
| ดอกเบี้ยรับ | 60,000 | เจ้าหนี้การค้า | 160,000 |
| รายได้ค่าเช่า | 7000,000 | ค่าโฆษณา | 40,000 |
| เครื่องใช้สำนักงาน | 120,000 | ดอกเบี้ยจ่าย | 80,000 |
| หุ้นสามัญ | 200,000 | ภาษีเงินได้ | 70,000 |
|  |  | เครื่องจักร | 200,000 |
|  |  | ตั๋วเงินจ่ายระยะยาว | 300,000 |
|  |  | ค่าเช่า | 190,000 |
|  |  | เงินปันผลจ่าย | 140,000 |

**ให้ทำ** จงจัดทำงบกระแสเงินสดวิธีทางตรง

**ข้อที่ 10** งบแสดงฐานะการเงินเปรียบเทียบของบริษัท มณีนิล จำกัด มีดังนี้

บริษัท มณีนิล จำกัด

งบแสดงฐานะการเงิน

หน่วย : บาท

|  |  |  |  |
| --- | --- | --- | --- |
| **สินทรัพย์** | 31 ธันวาคม 25x2 | 31 ธันวาคม 25x1 | เพิ่มขึ้น (ลดลง) |
| เงินสด | 35,000 | 13,000 | 22,000 |
| ลูกหนี้ | 101,000 | 88,000 | 13,000 |
| อุปกรณ์ | 39,000 | 22,000 | 17,000 |
| หัก ค่าเสื่อมราคาสะสม | (17,000) | (11,000) | 6,000 |
| รวม | 158,000 | 112,000 |  |
| **หนี้สินและส่วนของผู้ถือหุ้น** |  |  |  |
| เจ้าหนี้ | 20,000 | 15,000 | 5,000 |
| ทุนหุ้นสามัญ | 100,000 | 80,000 | 20,000 |

|  |  |  |  |  |  |
| --- | --- | --- | --- | --- | --- |
| กำไรสะสม |  | 38,000 |  | 170,000 | 21,000 |
| รวม |  | 158,000 |  | 112,000 |  |

**เอกสารอ้างอิง**

กนกพร สุรณัฐกุล (2559). **การบัญชีเพื่อการจัดการ.** พิมพ์ครั้งที่ 6. กรุงเทพฯ : อักษรโสภณ.

กฤติยา ยงวณิชย์. (2559). **การบัญชีบริหาร.** กรุงเทพฯ : มหาวิทยาลัยรามคำแหง.

จุฑามาศ สุนทร. (2561). **หลักการบัญชี.** พิมพ์ครั้งที่ 6. กรุงเทพฯ : ภาควิชาสถิติคณะพาณิชยศาสตร์และการบัญชีจุฬาลงกรณ์มหาวิทยาลัย.

เฉลิมขวัญ ครุฑบุญยงค์. (2558). **การบัญชีเพื่อการจัดการ**. กรุงเทพฯ : ซีเอ็ดยูเคชั่น.

ดลพร บุญพารอด. (2559). **การบัญชีขั้นสูง 1.** พิมพ์ครั้งที่ 4. นนทบุรี : ศูนย์หนังสือ มหาวิทยาลัยสุโขทัยธรรมาธิราช.

ไตรรงค์ สวัสดิกุล. (2559). **การบัญชีเพื่อการจัดการ**. พิมพ์ครั้งที่ 4. กรุงเทพฯ : จุฬาลงกรณ์มหาวิทยาลัย.

ธารี หิรัญรัศมี. (2558). **การบัญชีการเงิน.** พิมพ์ครั้งที่ 2. กรุงเทพฯ : จูน พับลิชชิ่ง.

นพกร พรวิจิตรเจริญ. (2559). **การบัญชีการเงินและการบัญชีเพื่อการจัดการ.**  พิมพ์ครั้งที่ 9.

นนทบุรี : ศูนย์หนังสือ มหาวิทยาลัยสุโขทัยธรรมาธิราช.

นุชจรี พิเชฐกุล. (2559). **การบัญชีเพื่อการจัดการ**. พิมพ์ครั้งที่ 5. กรุงเทพฯ : จุฬาลงกรณ์มหาวิทยาลัย.

เบญจมาศ อภิสิทธิ์ภิญโญ. (2560). **การบัญชีเพื่อการจัดการ.**  นครราชสีมา : แพนด้าเลิร์นนิ่งบุ๊ค.

พิมพ์พนา ปีตธวัชชัย. (2562). **การบัญชีขั้นกลาง.** กรุงเทพฯ : สำนักพิมพ์แห่งจุฬาลงกรณ์มหาวิทยาลัย

ไพบูลย์ ผจงวงศ์. (2561). **การบัญชีเพื่อการจัดการ.** พิมพ์ครั้งที่ 3. กรุงเทพฯ : แสงดาว.

สมนึก เอื้อจิระพงษ์พันธ์. (2558). **การบัญชีบริหาร.** พิมพ์ครั้งที่ 2. กรุงเทพฯ : แมคกรอฮีล.

สมลักษณ์ สันติโรจนกุล. (2556). **การบัญชีเพื่อการจัดการ.** พิมพ์ครั้งที่ 2. กรุงเทพฯ :

โอเดียนสโตร์.